**ევროპარლამენტისა და საბჭოს 2002 წლის 7 მარტის 2002/19/EC დირექტივა ელექტრონულ საკომუნიკაციო ქსელებთან და მასთან დაკავშირებულ ელემენტებთან დაშვებისა და ურთიერთჩართვის შესახებ**

**(დაშვების მინიჭების შესახებ დირექტივა)\***

**რომელიც შესწორდა 2009/140/EC დირექტივით\*\***

**(არაოფიციალურად კონსოლიდირებული ვერსია)**

ევროპარლამენტმა და ევროკავშირის საბჭომ,

ევროპული გაერთიანებისდაფუძნების შესახებ შეთანხმების, კერძოდ, მისი 95-ე მუხლის საფუძველზე,

ევროკომისიის მიერ წარმოდგენილი წინადადების საფუძველზე[[1]](#footnote-2),

ევროპის ეკონომიკური და სოციალური კომიტეტის მოსაზრების საფუძველზე, რეგიონების კომიტეტებთან კონსულტაციის გავლის შემდგომ[[2]](#footnote-3),

მოქმედებენ რა შეთანხმების 251-ე მუხლით გათვალისწინებული პროცედურების თანახმად[[3]](#footnote-4),

ვინაიდან,

1. ევროპარლამენტისა და საბჭოს 2002 წლის 7 მარტის №2002/21/EC დირექტივა ელექტრონულ საკომუნიკაციო ქსელებისა და მომსახურებებთან დაკავშირებული საერთო მარეგულირებელი ჩარჩოს შესახებ (შემდგომში - „ჩარჩო დირექტივა“)[[4]](#footnote-5) განსაზღვრავს მარეგულირებელი ჩარჩოს ამოცანებს, რომლებიც ვრცელდება ევროპულ გაერთიანებაში ელექტრონულ საკომუნიკაციო ქსელებსა და მომსახურებებზე, მათ შორის ხაზისა და მობილურ სატელეკომუნიკაციო ქსელებზე, საკაბელო ტელევიზიებზე, სახმელეთო მაუწყებლობისთვის გამოყენებულ ქსელებზე, თანამგზავრულ ქსელებსა და ინტერნეტ ქსელებზე, რომლებიც გამოიყენება ხმოვანი სიგნალების, ფაქსის, მონაცემებისა და გამოსახულებების გადასაცემად. აღნიშნული ქსელები შესაძლებელია ავტორიზებული იყოს ევროკავშირის წევრი სახელმწიფოების მიერ, ელექტრონული საკომუნიკაციო ქსელებისა და მომსახურებების ავტორიზაციას შესახებ ევროპარლამენტისა და საბჭოს 2002 წლის 7 მარტის №2002/20/EC დირექტივით (ავტორიზაციის შესახებ დირექტივით)[[5]](#footnote-6) ან შეიძლება ავტორიზებული იყოს წინა მარეგულირებელი ღონისძიებებით. წინამდებარე დირექტივის დებულებები ვრცელდება იმ ქსელებზე, რომლებიც გამოიყენება საჯაროდ ხელმისაწვდომი ელექტრონული საკომუნიკაციო მომსახურებების უზრუნველსაყოფად. მოცემული დირექტივა ითვალისწინებს დაშვებისა და ურთიერთჩართვის შესახებ შეთანხმებას მომსახურების მიმწოდებლებს შორის. არასაჯარო ქსელებზე წინამდებარე დირექტივის თანახმად არ განისაზღვრება რაიმე ვალდებულება გარდა იმ შემთხვევებისა, როდესაც საჯარო ქსელებზე წვდომიდან სარგებლის მიღებისას, ისინი შეიძლება დაექვემდებარის ევროკავშირის წევრი სახელმწიფოების მიერ განსაზღვრულ პირობებს.
2. მომსახურებები, რომლებიც უზრუნველყოფენ ისეთ კონტენს, როგორიცაა ხმოვანი თუ სატელევიზიო მაუწყებლობის კონტენტის პაკეტის რეალიზაციის შეთავაზებას, არ შედის ელექტრონული საკომუნიკაციო ქსელებისა და სერვისების საერთო მარეგულირებელ ჩარჩოში.
3. ტერმინს „დაშვება“ გააჩნია საკმაოდ ფართო მნიშვნელობა და, შესაბამისად, აუცილებელი ზუსტად განისაზღვროს თუ კონკრეტულად რომელი მნიშვნელობა გამოიყენება წინამდებარე დირექტივაში იმის მიუხედავად, თუ როგორ გამოიყენება იგი სხვა საჯარო დოკუმენტებში. ოპერატორი შესაძლებელია თავად ფლობდეს ძირითად ქსელს ან საშუალებებს ან შეიძლება ქირაობდეს საშუალებების ნაწილობრივ ან მთლიანად.
4. სატელევიზიო სიგნალების გადაცემის სტანდარტების გამოყენების შესახებ ევროპარლამენტისა და საბჭოს 1995 წლის 24 ოქტომბრის №95/94/EC დირექტივა[[6]](#footnote-7) არ უშვებს რომელიმე სპეციფიურ ციფრულ სატელევიზიო გადამცემ სისტემას ან მომსახურების მოთხოვნას და აღნიშნულმა მისცა ბაზრის მონაწილეებს შესაძლებლობა გამოიჩინონ ინიციატივა და შეიმუშაონ სათანადო სისტემები. ციფრული ვიდეო მაუწყებლობის ჯგუფის საშუალებით, ევროპული ბაზის მონაწილეებმა შექმნეს სატელევიზიო გადაცემის სისტემების ოჯახი, რომელიც დაამტკიცა მსოფლიოს სხვადასხვა მაუწყებლებმა. აღნიშნული გადამცემი სისტემების სტანდარტიზაცია უზრუნველყო ევროპის სატელეკომუნიკაციო სტანდარტების ინსტიტუტის (ETSI) მიერ და წარმოდგენილ იქნა საერთაშორისო სატელეკომუნიკაციო კავშირის რეკომენდაციები. ფართოეკრანიან ციფრულ ტელევიზიასთან დაკავშირებით, 16:9 ასპექტის თანაფარდობა წარმოადგენს ფართოფორმატიანი სატელევიზიო მომსახურებებისა და პროგრამებისათვის განკუთვნილ ფორმატს. იგი დღესდღეობით დამკვიდრებულია ევროკავშირის წევრი სახელმწიფოების ბაზრებზე, როგორც საბჭოს 1993 წლის 22 ივლისის №93/424/EC გადაწყვეტილების შედეგი იმ სამოქმედო გეგმასთან მიმართებაში, რომელიც ეხება განვითარებული სატელევიზიო მომსახურებების ევროპაში შეტანის გეგმას[[7]](#footnote-8).
5. ღია და კონკურენტულ ბაზარზე არ უნდა არსებობდეს ისეთი შეზღუდვები, რაც ხელს შეუშლის დაშვებისა და ურთიერთჩართვის შეთანხმებების (კერძოდ კი ტრანსსასაზღვრო შეთანხმებების) შესახებ გამართული მოლაპარაკებებიდან მიღებულ შედეგებს, რომლებიც წარმოადგენს შეთანხმებით გათვალისწინებული კონკურენციის წესების საგანს. უფრო ეფექტიანი, რეალურად პანევროპული ბაზრის, უფრო ეფექტური კონკურენციის მეტი არჩევანისა და მომხმარებლებისათვის კონკურენტუნარიანი მომსახურებების უზრუნველყოფის მიზნით, ორგანიზაციები, რომლებიც ღებულობენ მოთხოვნებს დაშვებასა და ურთიერთჩართვის შესახებ რეალურად უნდა ახორციელებდნენ ამგვარ შეთანხმებებს კომერციულ საფუძველზე და მოლაპარაკებები უნდა იყოს დაფუძნებული ნდობაზე.
6. ბაზრებზე, სადაც ჯერ კიდევ დიდი სხვაობაა მოლაპარაკებების უფლებამოსილებებთან დაკავშირებით ორგანიზაციებს შორის და სადაც ზოგიერთი ორგანიზაცია დამოკიდებულია სხვა ორგანიზაციების მიერ წარმოდგენილ ინფრასტრუქტურაზე, მიზანშეწონილი იქნება შესაბამისი ჩარჩოს შემუშავება, რომელიც უზრუნველყოფს ბაზრის ეფექტურად ფუნქციონირებას. ეროვნული მარეგულირებელი ორგანოები უნდა სარგებლობდნენ იმ შემთხვევაში, თუ ჩაიშლება კომერციული მოლაპარაკებები, დაშვებისა და ურთიერთჩართვის, ასევე მომსახურებების თავსებადობისა და ურთიერთქმედების უფლებამოსილებით საბოლოო მომხმარებლების ინტერესების გათვალისწინებით. კერძოდ, მათ შეიძლება უზრუნველყონ უწყვეტი კავშირი პროპორციული ვალდებულებების დაკისრების გზით იმ ორგანიზაციების მიმართ, რომლებიც უზრუნევლყოგენ საბოლოო მომხმარებლებთან დაშვების კონტროლს. დაშვების საშუალებების კონტროლი შესაძლებელია ითვალისწინებდეს საბოლოო მომხმარებელთან ფიზიკური კავშირის კონტროლს (იმის მიუხედავად იქნება ეს ფიქსირებული თუ მობილური) და/ან შესაძებლობას შეცვალონ ან უკან გამოითხოვონ ეროვნული ნომერი ან ნომრები, რაც იქნება აუცილებელი საბოლოო მომხმარებლის ქსელის დაბოლოების პუნქტთან დასაშვებად. მაგალითისათვის წარმოდგენილი უნდა იქნას შემთხვევა, როდესაც ქსელის ოპერატორებს უწევთ საბოლოო მომხმარებლის სხვადასხვა ინტერნეტ პორტალებსა და სერვისებზე დაშვების არაგონივრულად შეზღუდვა.
7. ეროვნულმა საკანონმდებლო ან ადმინისტრაციულმა ღონისძიებებმა, რომლებიც აკავშირებს დაშვებისა და ურთიერთჩართვის პირობებს ურთიერთჩართვის მაძიებელი მხარის აქტივობებთან, კონკრეტულად, მისი ქსელის ინფრასტრუქტურაში ინვესტიციის დონეზე და არა ურთიერთჩართვის ან დაშვების მომსახურებების დონეზე, შეიძლება გამოიწვიოს ბაზრის რღვევა და აღნიშნულიდან გამომდინარე, კონკურენციის წესების გაუარესება.
8. ქსელის ოპერატორები, რომლებიც ახორციელებენ კონტროლს დაშვებაზე მათ საკუთარ მომხმარებლებთან, ასე ახორციელებენ აღნიშნულს უნიკალური ნომრებსა და მისამართების საფუძველზე გამოქვეყნებული ნუმერაციიდან და ადრესაციიდან. სხვა ქსელის ოპერატორებსაც სჭირდებათ ტრეფიკის მიწოდება ამ მომხმარებელთან, შესაბამისად ადგილი აქვს პირდაპირ ან არაპირდაპირ ურთიერთჩართვას. აქედან გამომდინარე, უნდა შენარჩუნდეს არსებული უფლებები და ვალდებულებები ურთიერთჩართვის შესახებ მოლაპარაკებებთან დაკავშირებით. ასევე აუცილებელია იმ №95/47/EC დირექტივით განსაზღვრული ვალდებულებების შენარჩუნებაც, რომელთა თანახმადაც მოითხოვებოდა სრულად ციფრული ელექტრო საკომუნიკაციო ქსელების გამოყენება სატელევიზიო მომსახურებების განაწილების მიზნით. აღნიშნული ქსელები უნდა იყოს ღია საზოგადოებისათვის, რათა შესაძლებელი იყოს ფართოეკრანიანი სატელევიზიო მომსახურებებისა და პროგრამების განაწილება ისე, რომ მომხმარებლებს შეეძლოთ ამგვარი პროგრამების მიღება იმ ფორმატში, რა ფორმატშიც ხდება მისი გადაცემა.
9. ურთიერთთავსებადობა უზრუნველყოფს სარგებელს საბოლოო მომხმარებლის მიმართ და წარმოადგენს წინამდებარე ჩარჩოს მნიშვნელოვან მიზანს. ურთიერთთავსებადობის ხელშეწყობა წარმოადგენს ეროვნული მარეგულირებელი ორგანოების ერთ-ერთ ამოცანას, რომელიც წინამდებარე ჩარჩოში წარმოდგენილი განსაზღვრების თანახმად, ასევე უზრუნველყოფს კომისიის მიერ სტანდარტების და/ან ტექნიკური სპეციფიკაციების ჩამონათვალის გამოქვეყნებას, რომელშიც გათვალისწინებული იქნება ტექნიკური ინტერფეისები და/ან ქსელის ფუნქციები, ელექტრონულ კომუნიკაციებში ჰარმონიზაციის ხელშეწყობის მიზნით. ევროკავშირის წევრმა სახელმწიფოებმა უნდა უზრუნველყონ გამოქვეყნებული სტანდარტების და/ან ტექნიკური სპეციფიკაციების სარგებლობის ხელშეწყობა იმ დონეზე, რაც აუცილებელი იქნება მომსახურებათა ურთიერთთავსებადობის უზრუნველყოფისათვის და მომხმარებლებისათვის თავისუფალი არჩევანის გაუმჯობესებისათვის.
10. მხოლოდ კონკურენციის წესები შესაძლებელია არ იყოს საკმარისი ციფრული ტელევიზიის სფეროში კულტურული მრავალფეროვნებისა და მედია პლურალიზმის უზრუნველსაყოფად. №95/47/EC დირექტივის ფარგლებში წარმოდგენილია პირველადი მარეგულირებელი ჩარჩო თავდაპირველი ციფრული ტელევიზიის სფეროსთან დაკავშირებით, რაც უნდა შენარჩუნდეს, კერძოდ კი, აუცილებელია პირობითი დაშვების უზრუნველყოფის ვალდებულების განსაზღვრა, რათა უზრუნველყოფილ იქნას პროგრამებისა და მომსახურებების ფართო სპექტრის ხელმისაწვდომობა. ტექნოლოგიური და საბაზრო მოვლენები აუცილებელს ხდის აღნიშნული ვალდებულებების რეგულარულ გადასინჯვას ევროკავშირის შესაბამისი წევრი სახელმწიფოს მიერ მისი ეროვნული ბაზრისათვის ან კომისიის მიერ ევროპული გაერთიანებისთვის, კერძოდ კი, იმისათვის, რომ განისაზღვროს თუ რამდენად არსებობს ვალდებულებების ახალი მიმართულებით გაფართოების საჭიროება, როგორიცაა, მაგალითად, ელექტრონული პროგრამის სახელმძღვანელოებისა (EPG) და გამოყენებითი პროგრამული ინტერფეისების (API) გაუმჯობესება იმ დონეზე, რაც უზრუნველყოფს განსაზღვრულ ციფრულ სამაუწყებლო მომსახურებეზე დაშვებას საბოლოო მომხმარებლისათვის. ევროკავშირის წევრმა სახელმწიფოებმა შეიძლება განსაზღვრონ ციფრული სამაუწყებლო მომსახურებები, რომლებთანაც საბოლოო მომხმარებლის წვდომა უზრუნველყოფილი უნდა იქნას ნებისმიერი საკანონმდებლო, მარეგულირებელი ან ადმინისტრაციული საშუალებებით, რომელთაც ისინი ჩათვლიან საჭიროდ.
11. ევროკავშირის წევრმა სახელმწიფოებმა შესაძლებელია ასევე დართონ საკუთარ ეროვნულ მარეგულირებელ ორგანოს ციფრულ სამაუწყებლო მომსახურებებზე პირობითი წვდომის ნება, რათა ბაზრის ანალიზის საშუალებით შეაფასონ თუ რამდენად უნდა გაუქმდეს ან შეიცვალოს პირობები იმ ოპერატორებისათვის, რომელთაც არ გააჩნიათ მნიშვნელოვანი საბაზრო ძალაუფლება შესაბამის ბაზარზე. ამგვარი გაუქმება ან ცვლილება არ უნდა აისახოს უარყოფითად საბოლოო მომხმარებლის დაშვებაზე აღნიშნულ მომსახურებებთან ან ეფექტური კონკურენციის პერსპექტივაზე.
12. არსებული ხელშეკრულებების უწყვეტი მოქმედების უზრუნველყოფის მიზნით და ასევე სამართლებრივი ვაკუუმის თავიდან ასაცილებლად, საჭიროა უზრუნველყოფილ იქნას ტელეკომუნიკაციების სფეროში დაშვებისა და ურთიერთჩართვის ვალდებულებები, რომლებიც განისაზღვრება ევროპარლამენტისა და საბჭოს 1997 წლის 30 ივნისის №97/33/EC დირექტივის მე-4, მე-6, მე-7, მე-8, მე-11, მე-12 და მე-14 მუხლებით. აღნიშნული მუხლები ითვალისწინებს უნივერსალური მომსახურებებისა და ურთიერთთავსებადობის უზრუნველყოფას ღია ქსელის უზრუნველყოფის (ONP)[[8]](#footnote-9) პრინციპების გამოყენების გზით, ასევე სპეციალური დაშვების ვალდებულებებს, რომლებიც განისაზღვრა ევროპარლამენტისა და საბჭოს 1998 წლის 26 თებერვლის №98/10/EC დირექტივით. აღნიშნული დირექტივა ითვალისწინებს ღია ქსელის უზრუნველყოფა ციფრული ტელეფონიისათვის და ასევე უნივერსალური მომსახურების უზრუნველყოფას ტელეკომუნიკაციებისათვის კონკურენტუნარიან გარემოში[[9]](#footnote-10) და ვალდებულებებს იჯარით აღებული ხაზის გადაცემის შესაძლებლობის შესახებ საბჭოს 1992 წლის 5 ივნისის №92/44/EC დირექტივის[[10]](#footnote-11) თანახმად. ეს დირექტივა ეხება იჯარით აღებული ხაზებისათვის ღია ქსელის უზრუნველყოფის გამოყენებას (10). აღნიშნული ვალდებულებები თავდაპირველად ხორციელდება ახალ მარეგულირებელ ჩარჩოში, თუმცა უპირატეს საბაზრო პირობებში ექვემდებარება გადახედვას. ამგვარი გადახედვა ასევე უნდა გავრცელდეს იმ ვალდებულებებზე, რომლებიც ევროპარლამენტისა და საბჭოს 2000 წლის 18 დეკემბრის (EC) №2887/2000 რეგლამენტში[[11]](#footnote-12) განსაზღვრული ადგილობრივ კვანძთან ღია დაშვების შესახებ.
13. მიმოხილვა უნდა განხორციელდეს ეკონომიკური საბაზრო ანალიზის გამოყენების გზით კონკურენციის შესახებ კანონის მეთოდოლოგიის საფუძველზე. მიმოხილვის მიზანია ძველი სექტორის სპეციფიური წესების შემცირება პროგრესულად, ბაზარზე კონკურენციის განვითარების კვალდაკვალ. თუმცა აღნიშნული პროცედურა ასევე ითვალისწინებს ბაზარზე არსებულ გარდამავალ პრობლემებს, როგორიცაა, მაგალითად, საერთაშორისო როუმინგთან დაკავშირებული და ბაზარზე ტექნოლოგიური განვითარების შედეგად წარმოშობილი პრობლემები, რომლებმაც შეიძლება მოითხოვოს *ex ante (წინასწარი)* რეგლამენტი, მაგალითად ფართოსიხშირული დაშვების ქსელების სფეროში. აღნიშნული შესაძლებელია გულისხმობდეს შემთხვევას, როდესაც კონკურენცია ვითარდება სხვადასხვა სიჩქარით, სხვადასხვა ბაზარზე და ევროკავშირის სხვადასხვა წევრ სახელმწიფოში და სადაც ეროვნულმა მარეგულირებელმა ორგანოებმა უნდა შეძლონ მარეგულირებელი ვალდებულებების შემსუბუქება იმ ქსელებში, სადაც კონკურენციის განვითარება სასურველ შედეგებს აჩვენებს. იმისათვის, რომ უზრუნველყოფილი იქნას ევროკავშირის სხვადასხვა წევრ სახელმწიფოებში ბაზარზე მსგავს პირობებში მონაწილეების მიმართ თანაბარუფლებიანი მიდგომა, ევროპულმა გაერთიანებამ უნდა უზრუნველყოს ამ დირექტივის დებულებების ჰარმონიზირებული გამოყენება. ეროვნულმა მარეგულირებელმა ორგანოებმა, რომელთაც დავალებული აქვთ კონკურენციის შესახებ კანონების დანერგვა, უნდა მოახდინონ საკუთარი ქმედებების კოორდინირება საუკეთესო გამოსავლისა თუ საშუალების გამოყენების მიზნით. ევროპულმა გაერთიანებამ და ევროკავშირის წევრმა სახელმწიფოებმა იკისრეს სატელეკომუნიკაციო ქსელებში ურთიერთჩართვის ვალდებულება მსოფლიო სავაჭრო ორგანიზაციის საბაზისო ტელეკომუნიკაციების შესახებ შეთანხმებების კონტექსტში და აუცილებელია აღნიშნული ვალდებულებების დაცვა.
14. №97/33/EC დირექტივით განისაზღვრა იმ ვალდებულებათა სრული სპექტრი, რომლებიც უნდა დაეკისროს მნიშვნელოვანი საბაზრო ძალაუფლების მქონე ორგანიზაციებს, კერძოდ, გამჭვირვალობა, დისკრიმინაციის დაუშვებლობა, ბუღალტრული ანგარიშგების გამოყოფა, დაშვება და ფასის კონტროლი ხარჯებზე ორიენტირების გზით. საჭიროა შენარჩუნდეს შესაძლო ვალდებულებების აღნიშნული სპექტრი, თუმცა დამატებით უნდა განისაზღვროს მაქსიმალური ვალდებულებების კრებული, რომლებიც შეიძლება გამოყენებულ იქნას ორგანიზაციების მიმართ. აღნიშნულიდან გამომდინარე, მოხდება გადაჭარბებული რეგულირების თავიდან აცილება. გამონაკლის შემთხვევებში, საერთაშორისო ვალდებულებებთან ან ევროპული გაერთიანების კანონმდებლობასთან შესაბამისობის უზრუნველყოფის მიზნით, შესაძლებელია საჭირო გახდეს ვალდებულებების განსაზღვა დაშვებაზე ან ურთიერთჩართვაზე ბაზარზე წარმოდგენილი ყოველი მონაწილის მიმართ, როგორც ეს ხორციელდება მოცემული დროისთვის ციფრული სატელევიზიო მომსახურებების პირობითი დაშვების სისტემების შემთხვევაში.
15. კონკრეტული ვალდებულების დაკისრება იმ ორგანიზაციაზე, რომელსაც გააჩნია მნიშვნელოვანი საბაზრო ძალაუფლება, მოითხოვს არა ბაზრის დამატებით ანალიზს, არამედ იმ ფაქტის დასაბუთებას, რომ შესაბამისი ვალდებულება სათანადო და პროპორციულია გამოვლენილი პრობლემის მახასიათებლებისა.
16. დაშვებისა და ურთიერთჩართვის პირობების გამჭვირვალობა, მათ შორის, ფასების გამჭვირვალობა, ხელს უწყობს მოლაპარაკებების დაჩქარებას, დავების თავიდან აცილებას და ამავე დროს ბაზრის მონაწილეებს უფრო თავდაჯერებულს ხდის, ხოლო მომსახურების უზრუნველყოფა არ ატარებს დისკრიმინაციულ ხასიათს. ტექნიკური ინტერფეისების ხელმისაწვდომობა და გამჭვირვალობა განსაკუთრებით მნიშვნელოვანი შეიძლება იყოს ურთიერთთავსებადობის უზრუნველყოფის კუთხით. იმ შემთხვევაში, თუ ეროვნული მარეგულირებელი ორგანო კისრულობს ვალდებულებას ინფორმაციის გასაჯაროების უზრუნველყოფაზე, მას შეიძლება ასევე დააკონკრეტოს აღნიშნული ინფორმაციის გასაჯაროების ფორმა, მაგალითად, პუბლიკაციის ტიპი (ბეჭდური და/ან ელექტრონული), ასევე ფასიანია თუ უფასო და მიუთითოს შესაბამისი ინფორმაციის დანიშნულება.
17. დისკრიმინაციის დაუშვებლობის პრინციპი უზრუნველყოფს, რომ საბაზრო ძალაუფლების მქონე ორგანიზაციები არ არღვევდნენ კონკურენციის წესებს, განსაკუთრებით იმ შემთხვევებში, როდესაც ისინი წარმოადგენენ ვერტიკალურად ინტეგრირებულ ორგანიზაციებს, რომლებიც უზრუნველყოფენ მომსახურებების გაწევას იმ ორგანიზაციების მიმართ, რომელთაც უწევენ კონკურენციას სამომხმარებლო ბაზარზე.
18. ბუღალტრული ანგარიშგების დაყოფა იძლევა ფასების შიდა გადატანის გასაჯაროების საშუალებას და ასევე შესაძლებლობას აძლევს მარეგულირებელ ორგანოებს, რომ შეამოწმონ დისკრიმინაციის დაუშვებლობის ვალდებულებებთან თავსებადობა საჭიროების შემთხვევაში. აღნიშნული კუთხით, კომისიამ 1998 წლის 8 აპრილს გამოაქვეყნა რეკომენდაცია №98/322/EC ლიბერალიზებულ სატელეკომუნიკაციო ბაზარზე ურთიერთჩართვის შესახებ (ნაწილი 2 - ბუღალტრული ანგარიშგების დაყოფა და ხარჯების ანგარიშგება)[[12]](#footnote-13).
19. ქსელის ინფრასტრუქტურის მიმართ დაშვების უფლების მინიჭება შეიძლება გამართლებული იქნას, როგორც კონკურენციის გაზრდის საშუალება, თუმცა ეროვნულ მარეგულირებელ ორგანოებს მოუწევთ ინფრასტრუქტურის მფლობელის უფლებების, რათა მან გამოიყენოს საკუთარი ინფრასტრუქტურა საკუთარი სარგებლიანობის მიზნით, და მომსახურების სხვა პროვაიდერების იმ საშუალებებზე დაშვების უფლებების, რომლებიც უმნიშვნელოვანესია კონკურენტუნარიანი მომსახურებების უზრუნველსაყოფად, დაბალანსება. იმ შემთხვევაში, თუ ვალდებულებები დაეკისრება ოპერატორებს და მოეთხოვებათ გონივრული მოთხოვნების დაკმაყოფილება ქსელის ელემენტებისა და მასთან დაკავშირებული საშუალებების გამოყენებაზე და დაშვებაზე, ამგვარ მოთხოვნებზე უარის თქმა ნებადართულია მხოლოდ ობიექტური კრიტერიუმების საფუძველზე, მაგალითად, ტექნიკური ეფექტურობის ან ქსელის ინტეგრირების შენარჩუნების აუცილებლობის შემთხვევაში. დაშვების უარყოფის შემთხვევაში, დაზარალებულ მხარე შეუძლია მიმართოს დავის მოგვარების პროცედურას. აღნიშნული პროცედურა განსაზღვრულია №2002/21/ECდირექტივის (ჩარჩო დირექტივის) მე-20 და 21-ე მუხლებში. ოპერატორს, რომელსაც ეკისრება დაშვების ვალდებულება, არ მოეთხოვება დაშვების ისეთი ფორმების უზრუნველყოფა, რაც აღემატება მის უფლებამოსილებას. ეროვნული მარეგულირებელი ორგანოების მიერ ისეთი ნებადართული დაშვების ვალდებულების აღება, რაც გაზრდის კონკურენციას მოკლე ვადაში, არ უნდა ამცირებდეს კონკურენტებისათვის წამახალისებელ ფაქტორებს, რათა მათ ალტერნატიულ საშუალებებში მოახდინონ ინვესტირება და გააძლიერონ კონკურენცია გრძელვადიან პერსპექტივაში. ევროკომისიამ გამოაქვეყნა შეტყობინება კონკურენციის წესების სატელეკომუნიკაციო სექტორში დაშვების შესახებ შეთანხმებებში გამოყენების შესახებ[[13]](#footnote-14). აღნიშნული შეტყობინება ეხება წარმოდგენილ საკითხებს. ეროვნულმა მარეგულირებელმა ორგანოებმა უნდა განსაზღვრონ ტექნიკური და საოპერაციო პირობები მიმწოდებლისათვის და/ან ნებადართული დაშვების ბენეფიციარებისათვის ევროპული გაერთიანების კანონმდებლობის შესაბამისად. კერძოდ, ტექნიკური სტანდარტების დანერგვა უნდა შეესაბამებოდეს ევროპარლამენტისა და საბჭოს 1998 წლის 22 ივნისის №98/34/EC დირექტივას, სადაც განსაზღვრულია ტექნიკურ სტანდარტებსა და რეგულაციებში, ასევე საინფორმაციო საზოგადოებრივ წესებში ინფორმაციის უზრუნველყოფის პროცედურები[[14]](#footnote-15).
20. შეიძლება აუცილებელი გახდეს ფასების კონტროლი იმ შემთხვევაში, თუ საბაზრო ანალიზი კონკრეტულ ბაზარზე გამოავლენს არასაკმარის კონკურენციას. მარეგულირებელი ჩარევა უნდა იყოს შედარებით მაღალი, როგორიცაა მაგალითად, გადამზიდის შერჩევის ღირებულების გონივრულობის ვალდებულება, როგორც ეს განსაზღვრულია №97/33/EC დირექტივაში ან კიდევ უფრო მკაცრი ვალდებულება, როგორიცაა, მაგალითად, ფასების ხარჯზე ორიენტირებულობის ვალდებულება და აღნიშნული ფასების სრული დასაბუთება იმ შემთხვევაში, როდესაც კონკურენცია არ არის საკამარისად ძლიერი გადაჭარბებულ ფასდადების პრევენციის უზრუნველსაყოფად. კერძოდ, ოპერატორები, რომლებსაც გააჩნიათ მნიშვნელოვანი საბაზრო ძალაუფლება, უნდა მოერიდონ ფასის ზედმეტად შემცირებას იმ შემთხვევაში, თუ სხვაობა მათ საცალო ფასსა და მსგავსი საცალო მომსახურებების შემსრულებელ მათი კონკურენტების ურთიერთჩართვის ფასს შორის არ იქნება ადეკვატური მდგრადი კონკურენციის უზრუნველსაყოფად. იმ შემთხვევაში, თუ ეროვნული მარეგულირებელი ორგანო სისრულეში მოიყვანს ხარჯის კალკულაციას წინამდებარე დირექტივით გათვალისწინებუყლი მომსახურების გაწევასთან დაკავშირებით, უნდა გაითვალისწინოს კაპიტალზე გონივრული ამონაგები, მათ შორის, მუშახელისა და შენობის ხარჯი და მოახდინოს კაპიტალის ღირებულების შეცვლა, საჭიროების შემთხვევაში, რათა ღირებულებაში გათვალისწინებული იქნას აქტივების მიმდინარე შეფასება და ოპერაციების ეფექტურობა. ხარჯის ანაზღაურების მეთოდი უნდა იყოს კონკრეტულ ვითარებაზე მორგებული და უნდა ითვალისწინებდეს ეფეტქუობისა და მდგრადი კონკურენციის, ასევე, მომხმარებელთა სარგებლის მაქსიმალურად გაზრდის აუცილებლობას.
21. იმ შემთხვევაში, თუ მარეგულირებელი ორგანო იკისრებს ხარჯის ანგარიშგების სისტემის განხორციელების ვალდებულებას ფასზე კონტროლის უზრუნველყოფის მიზნით, მას შეუძლია ჩაატაროს წლიური აუდიტი, რათა უზრუნველყოს ხარჯის ანგარიშგების სისტემებთან თავსებადობა იმ პირობით, თუ აუდიტისათვის უწყებას უნდა ჰყავდეს კვალიფიცირებული თანამშრომლები ან აუდიტის ჩატარება შეიძლება დაევალოს სხვა კვალიფიციურ ორგანოს, რომელიც დამოუკიდებელი იქნება შესამოწმებელი ოპერატორისაგან.
22. ევროკავშირის წევრი სახელმწიფოების მიერ ინფორმაციის გამოქვეყნება უზრუნველყოფს, რომ ბაზრის მონაწილეებმა და პოტენციურმა ახალმა ორგანიზაციებმა კარგად გააცნობიერონ საკუთარი უფლება-მოსილებანი და იცოდნენ, თუ სად შეიძლება შესაბამისი დეტალური ინფორმაციის მოძიება. ეროვნულ პრესაში გამოქვეყნება ევროკავშირის სხვა წევრი სახელმწიფოების დაინტერესებულ მხარეებს საშუალებას აძლევს მოიძიონ საჭირო ინფორმაცია.
23. პან-ევროპული ელექტრონული საკომუნიკაციო ბაზრის ეფექტიანობისა და ეფექტურობის უზრუნველყოფის მიზნით, კომისიამ უნდა განახორციელოს მონიტორინგი და გამოაქვეყნოს ინფორმაცია იმ ხარჯებტან დაკავშირებით, რომლებიც განაპირობებენ საბოლოო მომხმარებლისათვის ფასის განსაზღვრას.
24. ელექტრონული საკომუნიკაციო ბაზრის განვითარებამ შესაბამისი ინფრასტრუქტურით შესაძლებელია უარყოფითი გავლენა მოახდინოს გარემოზე და ლანდშაფტზე. აქედან გამომდინარე, ევროკავშირის წევრმა სახელმწიფოებმა უნდა აწარმოონ აღნიშნული პროცესის მონიტორინგი და, საჭიროების შემთხვევაში, მიმართონ შესაბამის ზომებს, რათა მინიმუმამდე დაიყვანონ შესაბამისი შეთანხმებებისა თუ სხვა ორგანიზაციებზე შესაბამისი ღონისძიებების გზით ამგვარი ზემოქმედება.
25. ევროპული გაერთიანების კანონმდებლობის სწორად გამოყენების განსაზღვრის მიზნით, კომისიამ კარგად უნდა შეისწავლოს, თუ რომელ ორგანიზაციებს გააჩნიათ მნიშვნელოვანი ძალაუფლება ბაზარზე და თუ რა ვალდებულებები ეკისრებათ ბაზარზე მონაწილეებს ეროვნული მარეგულირებელი ორგანოების მიერ. აღნიშნული ინფორმაციის ეროვნულ დონეზე გამოქვეყნების გარდა, აუცილებელია ევროკავშრიის წევრი სახელმწიფოების მიერ ამ ინფორმაციის კომისიის მიმართ გაუგზავნა. ევროკავშირის წევრი სახელმწიფოს მიერ კომისიისთვის ინფორმაციის გაგზავნის ფორმა შეიძლება იყოს ელექტრონული იმ შემთხვევაში, თუ ავთენტურობის პროცედურები შეთანხმებულია.
26. ტექნოლოგიური და საბაზრო განვითარების ტემპებიდან გამომდინარე, წინამდებარე დირექტივის განხორციელების მიმოხილვა უნდა მოხდეს მისი ამოქმედებიდან სამ წელიწადში, რათა განისაზღვროს თუ რამდენად ხორციელდება მასში გათვალისწინებული ამოცანები.
27. წინამდებარე დირექტივის განსახორციელებლად საჭირო ღონისძიებები უნდა დამტკიცდეს კომისიის მიმართ მინიჭებული უფლებების სისრულეში მოყვანის პროცედურების შესახებ საბჭოს 1999 წლის 28 ივნისის №1999/468/EC დირექტივის[[15]](#footnote-16) შესაბამისად.
28. გამომდინარე იქიდან, რომ შემოთავაზებული მოქმედების ამოცანები, კერძოდ, ჰარმონიზირებული ჩარჩოს დაფუძნება ელექტრონულ საკომუნიკაციო ქსელებსა და შესაბამის საშუალებებზე დაშვებისა და ურთიერთჩართვის რეგულირებისათვის, შეუძლებელია საკმარისად იქნას მიღწეული ევროკავშირის წევრი სახელმწიფოს მიერ მისი მასშტაბისა და ზემოქმედების მიზეზის გამო, აღნიშნული შესაძლებელია უკეთ იქნას მოყვანილი სისრულეში ევროპული გაერთიანების დონეზე, შესაბამისად ევროპული გაერთიანება მიმართავს ღონისძიებებს, სუბსიდიურების პრინციპზე დაყრდნობით, როგორც შეთანხმების მე-5 მუხლშია განსაზღვრული. წინამდებარე მუხლით გათვალისწინებული პროპორციულობის პრინციპის შესაბამისად, ეს დირექტივა შემოიფარგლება მხოლოდ მითითებული ამოცანების განხორციელებისათვის საჭირო საშუალებებით.

მიიღეს შემდეგი დირექტივა:

თავი I

**მოქმედების არეალი, მიზანი და განმარტებები**

მუხლი 1

**მოქმედების არეალი და მიზანი**

1. №2002/21/EC დირექტივაში (ჩარჩო დირექტივაში) განსაზღვრული ჩარჩოს ფარგლებში, წინამედბარე დირექტივას ჰარმონიაში მოჰყავს ის ხერხი, რომლის საშუალებითაც ევროკავშირის წევრმა სახელმწიფოებმა უნდა მოახდინონ ელექტრონული კომუნიკაციებისა და შესაბამისი საშუალებების დაშვებისა და ურთიერთჩართვის რეგულირება. მოცემული დირექტივის მიზანია შიდა საბაზრო პრინციპების შესაბამისად, მომმარაგებლებს, ქსელებსა და მომსახურებებს შორის ურთიერთობების მარეგულირებელი ჩარჩოს შექმნა. აღნიშნული ურთიერთობები ხელს შეუწყობს მდგრად კონკურენციას, ელექტრონულ კომუნიკაციებსა თუ მომსახურებების შიდა ურთიერთთავსებადობასა და მომხმარებლისათვის სარგებლის მინიჭებას.
2. წინამდებარე დირექტივა განსაზღვრავს უფლებებსა და ვალდებულებებს ოპერატორებისა და ორგანიზაციებისთვის, რომელთაც სურთ მათ ქსელებსა თუ შესაბამის საშუალებებში ურთიერთჩართვა და დაშვება. აღნიშნულ დირექტივაში მითითებულია მზინები ეროვნული მარეგულირებელი ორგანოებისთვის დაშვებასა და ურთიერთჩართვასთან დაკავშირებით, ასევე განსაზღვრულია პროცედურები, რაც უზრუნველყოფს ეროვნული მარეგულირებელი ორგანოების მიერ დაკისრებული ვალდებულებების გადახედვას და, საჭიროების შემთხვევაში, გაუქმებას მას შემდეგ, რაც სასურველი მიზანი სისრულეში იქნება მოყვანილი. აღნიშნული დირექტივის მიზნებისათვის, დაშვება არ გულისხმობს საბოლოო მომხმარებლების მიერ დაშვებას.

მუხლი2

**განმარტებები**

წუნამდებარე დირექტივის მიზნებისათვის, გამოიყენება №2002/21/EC დირექტივის (ჩარჩო დირექტივის) მე-2 მუხლში განსაზღვრული განმარტებები.

ქვემოთ წარმოდგენილ ტერმინებს ენიჭებათ შემდეგი განმარტებები:

(ა) ‘დაშვება’ ნიშნავს საშუალებებისა და/ან მომსახრუებების სხვა ორგანიზაციებისთვის ხელმისაწვდომობას განსაზღვრული პირობებით, ექსკლუზიურად ან არაექსკლუზიურად, ელექტრონული საკომუნიკაციო მომსახურებების უზრუნველყოფის მიზნით, მათ შორის, თუ აღნიშნული მომსახურებები გამოიყენება საინფორმაციო საზოგადოებრივი მომსახურებისა ან მაუწყებლობის საინფორმაციო მომსახურების მიწოდებისათვის. იგი ასევე ითვალისწინებს შემდეგს: ქსელის ელემენტებსა და შესაბამის საშუალებებზე დაშვებას, რაც შეიძლება გულისხმობდეს მოწყობილობების მიერთებას ფიქსირებული ან არაფიქსირებული საშუალებებით (ადგილობრივ კვანძზე, მოწყობილობებსა თუ მომსახრუებებზე მიერთება მომსახურების ადგილობრივი კვანძით უზრუნველყოფის გზით); დაშვებას ფიზიკურ ინფრასტრუქტურაში, კერძოდ, შენობებში, არხებსა და ანძებზე; დაშვებას შესაბამის პროგრამული უზრუნველყოფის სისტემებზე ოპერაციული დახმარების სისტემების ჩათვლით; დაშვებას საინფორმაციო სისტემებზე ან მონაცემთა ბაზებზე წინასწარი შეკვეთის, მიწოდების, შეკვეთის, შენახვისა და შეკეთების მოთხოვნების და საფასურის დაკისრების მიზნით; დაშვებას ნომრების ტრანსლაციასა და ექვივალენტური ფუნქციონირების სისტემებზე; დაშვებას ფიქსირებულ და მობილურ ქსელებზე, კერძოდ, როუმინგზე; დაშვებას პირობითი დაშვების სისტემებზე ციფრული სატელევიზიო მომსახურებებისთვის და დაშვებას ვირტუალური ქსელის მომსახურებებზე.

(ბ) ‘ურთიერთჩართვა’ ნიშნავს სახელმწიფო საკომუნიკაციო ქსელების ფიზიკურ და ლოგიკურ კავშირს, რომელთაც იყენებს იგივე ან სხვადასხვა ორგანიზაცია, რათა საშუალება მისცეს ერთი ორგანიზაციის მომხმარებლებს დაამყარონ კომუნიკაცია იგივე ან სხვა ორგანიზაციის მომხმარებლებთან ან ისარგებლონ დაშვებით მომსახურებებზე, რომელსაც სხვა ორგანიზაცია უზრუნველყოფს. მომსახურებები შეიძლება უზრუნველყოფილ იქნას ჩართული მხარეების ან სხვა მხარეების მიმართ, თუ მათ გააჩნიათ დაშვება ქსელთან. ურთიერთჩართვა გულისხმობს დაშვების სპეციფიურ ტიპს, რომელიც ხორციელდება საზოგადოებრივი ქსელის ოპერატორების მიერ.

(გ) ‘ოპერატორი’ ნიშნავს პირს, რომელიც უზრუნველყოფს ან პასუხს აგებს საზოგადოებრივი საკომუნიკაციო ქსელისა თუ შესაბამისი საშუალების უზრუნველყოფაზე.

(დ) ‘ფართოეკრანიანი სატელევიზიო მომსახურება’ ნიშნავს სატელევიზიო მომსახურებას, რომელიც სრულად ან ნაწილობრივ შედგება წარმოებული პროგრამებისაგან და შეცვლილია იმისათვის, რათა ჰქონდეს მთლიანი სიგრძის ფართოეკრანიანი ფორმატის ჩვენება. 16:9 ფორმატი წარმოადგენს ფართოეკრანიანი სატელევიზიო მომსახურების ფორმატს.

(ე) ‘ადგილობრივი კვანძი’ ნიშნავს ფიზიკურ წრედს, რომელიც ქსელის დაბოლოების წერტილს აერთებს გამანაწილებელ სტრუქტურასთან ან ეკვივალენტურ ნაგებობასთან ფიქსირებული საზოგადოებრივი ელექტრო კომუნიკაციების ქსელში.

თავი II

**ზოგადი დებულებები**

მუხლი 3

**დაშვებისა და ურთიერთჩართვის ზოგადი ჩარჩო**

1. ევროკავშრიის წევრმა სახელმწიფოებმა უნდა უზრუნველყონ იმ შეზღუდვების არარსებობა, რომელიც ორგანიზაციებს ხელს შეუშლის ევროკავშირის იგივე წევრ სახელმწიფოში ან სხვადასხვა წევრ სახელმწიფოებში ტექნიკურ თუ კომერციულ ღონისძიებებთან დაკავშირებული შეთანხმებების შესახებ ერთმანეთთან მოლაპარაკებების წარმოებაში ევროპული გაერთიანების კანონმდებლობის შესაბამისად. ორგანიზაცია, რომელიც მოითხოვს დაშვებას ან ურთიერთჩართვას, არ საჭიროებს ავტორიზებას ევროკავშირის იმ წევრ სახელმწიფოში ოპერირებისათვის, სადაც დაშვება ან ურთიერთჩართვა არის მოთხოვნილი, თუ იგი არ უზრუნველყოფს მომსახრუებებს და არ ამუშავებს ქსელს ევროკავშირის იმ წევრ სახელმწიფოში.
2. ელექტრონულ საკომუნიკაციო ქსელებსა და მომსახურებებთან დაკავშირებული უნივერსალური მომსახრუებისა და მომხმარებელთა უფლებების დაცვის შესახე ევროპარლამენტისა და საბჭოს 2002 წლის 7 მარტის №2002/22/EC დირექტივის[[16]](#footnote-17) (უნივერსალური მომსახურების შესახებ დირექტივის) 31-ე მუხლის შეზღუდვის გარეშე, ევროკავშირის წევრმა სახელმწიფოებმა არ უნდა მოიყვანონ სისრულეში სამართლებრივი ან ადმინისტრაციული ღონისძიებები, რომლებიც ავალდებულებს ოპერატორებს დაშვების ან ურთიერთჩართვის უფლების გაცემისას, არ დაუშვან განსხვავებული პირობების შეთავაზება სხვადასხვა ორგანიზაციების მიმართ, რომელთაც ეკვივალენტურ მომსახურებებს სთავაზობს და/ან არ უნდა დააკისრონ ისეთი ვალდებულებები, რომლებიც არ იქნება დაკავშირებული ფაქტიურ დაშვებასა და ურთიერთჩართვის მომსახურებებზე იმ ფაქტის გათვალისწინებით, რომ არ შეიზღუდება №2002/20/EC დირექტივის (ავტორიზაციის შესახებ დირექტივის) დანართში განსაზღვრული პირობები,.

მუხლი 4

**ორგანიზაციების უფლებები და ვალდებულებები**

1. საჯარო საკომუნიკაციო ქსელების ოპერატორებს უნდა ჰქონდეთ უფლება, და როდესაც მოთხოვნილი იქნება სხვა მსგავსად ავტორიზებული ორგანიზაციების მიერ №2002/20/EC დირექტივის (ავტორიზაციის შესახებ დირექტივის) მე-4 მუხლის შესაბამისად, ვალდებულება, რომ აწარმოონ ურთიერთმოლაპარაკებები ურთიერთჩართვასთან დაკავშირებით საზოგადოებისთვის ხელმისაწვდომი ელექტრონული საკომუნიკაციო მომსახურებების უზრუნველყოფის მიზნებისათვის, რათა უზრუნველყოფილ იქნას მომსახურებების მიწოდება და ურთიერთთავსებადობა სრული ევროპული გაერთიანების მასშტაბით. ოპერატორებმა უნდა შესთავაზონ დაშვება და ურთიერთჩართვა სხვა ორგანიზაციების პირობებით, რომლებიც შეესაბამება ეროვნული მარეგულირებელი ორგანოს მიერ 5-8 მუხლების თანახმად ნაკისრ ვალდებულებებს.
2. საჯარო ელექტრონულ საკომუნიკაციო ქსელებს, რომლებიც წარმოდგენილია ციფრული სატელევიზიო მომსახურებების განაწილების მიზნით, უნდა ჰქონდეთ ფართო ეკრანიანი სატელევიზიო მომსახურებებისა და პროგრამების გავრცელების შესაძებლობა. ქსელის ოპერატორებმა, რომლებიც ღებულობენ და ახდენენ ფართოეკრანიანი სატელევიზიო მომსახურებებისა და პროგრამების გავრცელებას, უნდა შეინარჩუნონ ფართოეკრანიანი ფორმატი.
3. №002/20/EC დირექტივის (ავტორიზაციის შესახებ დირექტივა) მე-11 მუხლის შეზღუდვის გარეშე, ევროკავშირის წევრმა სახელმწიფოებმა უნდა მოითხოვონ რომ ორგანიზაციებმა, რომლებიც მოიპოვებენ ინფორმაციას სხვა ორგანიზაციებისგან დაშვებისა და ურთიერთჩართვის შესახებ მოლაპარაკების პროცესამდე, პროცესის მანძილზე ან მას შემდეგ, გამოიყენონ ინფორმაცია მხოლოდ იმ მიზნისათვის, რისთვისაც ინფორმაცია იქნა მოწოდებული და დაიცვან მიღებული ან შენახული ინფორმაციის კონფიდენციალობა. დაუშვებელია მიღებული ინფორმაციის გადაცემა სხვა რომელიმე მხარისათვის, კერძოდ კი, სხვა დეპარტამენტებისათვის, შვილობილი კომპანიებისა თუ პარტნიორებისათვის, ვისთვისაც ამგვარი ინფორმაცია შეიძლება გახდეს კონკურენტუნარიანი უპირატესობა.

მუხლი 5

**ეროვნული მარეგულირებელი ორგანოების ულებამოსილება და პასუხისმგებლობა დაშვებასა და ურთიერთჩართვასთან მიმართებაში**

1. ეროვნულმა მარეგულირებელმა ორგანოებმა, რომლებიც მოქმედებენ №2002/22/EC დირექტივის (ჩარჩო დირექტივის) მე-8 მუხლის შესაბამისად, უნდა შეუწყონ ხელი და, შესაძლებლობის შემთხვევაში, უზრუნველყონ წინამედბარე დირექტივით გათვალისწინებული დებულებების თანახმად, სათანადო დაშვება და ურთიერთჩართვა და მომსახრუებების ურთიერთთავსებადობა, საკუთარი პასუხისმგებლობების ისე განხორციელების გზით, რაც ხელს შეუწყობს ეფექტურობას, მდგრად კონკურენციას, ეფექტურ ინვესტიციას და ინოვაციას და მაქსიმალურ სარგებელს მოუტანს საბოლოო მომხმარებელს.

კერძოდ, მნიშვნელოვანი ძალაუფლების მქონე ორგანიზაციებთან დაკავშირებული ღონისძიებების შეზღუდვის გარეშე, მე-8 მუხლის შესაბამისად, ეროვნულმა მარეგულირებელმა ორგანოებმა უნდა დააკისრონ:

(ა) იმ მოცულობით, რაც აუცილებელი იქნება უწყვეტი კავშირის დასამყარებლად, შესაბამისი ვალდებულები იმ ორგანიზაციებს, რომლებიც აკონტროლებენ დაშვებას საბოლოო მომხმარებელზე, მათ შორის დადასტურებულ შემთხვევებში, მათ ქსელთან ურთიერთჩართვის ვალდებულება, თუ აღნიშნული უკვე აღარ ხორციელდება;

(ა.ბ) დადასტურებულ შემთხვევებში და იმ მოცულობით, რაც აუცილებელი იქნება, ვალდებულებები იმ ორგანიზაციებს, რომლებიც აკონტროლებენ დაშვებას მომხმარებელზე, რათა მათი მომსახურებები გახდეს ურთიერთთავსებადი.

(ბ) იმ მოცულობით, რაც აუცილებელი იქნება საბოლოო მომხმარებლისათვის ციფრულ რადიო და სატელევიზიო მაუწყებლობის მომსახურებებზე დაშვებისთვის, როგორც ეს ევროკავშირის წევრი სახელმწიფოს მიერ არის განსაზღვრული, ვალდებულებები უნდა დაეკისროს ოპერატორებს, რათა უზრუნველყოფილ იქნას დაშვება I დანართის მე-2 ნაწილში გათვალისწინებულ სხვა საშუალებებზე სამართლიანი, არადისკრიმინაციული და გონივრული ფორმით.

1. პირველი პუნქტის თანახმად დაკისრებული ვალდებულებები და პირობები უნდა იყოს ობიექტური, გამჭვირვალე, პროპორციული და არადისკრიმინაციული და უნდა იქნას მოყვანილი სისრულეში №2002/21/EC დირექტივის (ჩარჩო დირექტივის) მე-6, მე-7 და მე-7ა მუხლებში გათვალისწინებული პროცედურების შესაბამისად.
2. [გაუქმებულია №2009/140/EC დირექტვით].

3[[17]](#footnote-18). პირველ პუნქტში გათვალისწინებულ დაშვებასა და ურთიერთჩართვასთან დაკავშირებით, ევროკავშირის წევრმა სახელმწიფოებმა უნდა უზრუნველყონ, რომ ეროვნული მარეგულირებელი ორგანო სარგებლობდეს საკუთარი ინიციატივით ჩარევის უფლებამოსილებით, თუ აღნიშნული ჩარევა გამართლებული იქნება №2002/21/EC დირექტივის (ჩარჩო დირექტივის) მე-8 მუხლით გათვალსიწინებული პოლიტიკის მიზნებისთვის, წინამდებარე დირექტივის დებულებების შესაბამისად და №2002/21/EC დირექტივის (ჩარჩო დირექტივის) მე-6, მე-7, მე-20 და 21-ე მუხლებით გათვალისწინებული პროცედურების შესაბამისად.

თავი III

**ოპერატორების ვალდებულებები და ბაზრის მიმოხილვის პროცედურები**

მუხლი 6

**პირობითი დაშვების სისტემები და სხვა საშუალებები**

1. ევროკავშირის წევრმა სახელმწიფოებმა უნდა უზრუნველყონ, რომ ევროპული გაერთიანების ფარგლებში მაყურებლებისა და მსმენელებისათვის მიწოდებულ ციფრულ ტელევიზიასა და რადიო სერვისებზე პირობით დაშვებასთან დაკავშირებით, მაუწყებლობის საშუალების მიუხედავად, მოქმედებდეს I დანართის პირველ ნაწილში განსაზღვრული პირობები.
2. ბაზრისა და ტექნოლოგიური მოვლენების ჭრილში, კომისიამ შეიძლება დაამტკიცოს განმახორციელებელი ღონისძიებები I დანართში ცვლილებების განხორციელების მიზნით. ღონისძიებები, რომლებიც შექმნილია აღნიშნული დირექტივის არა-არსებითი ელემენტების შესაცვლელად, უნდა დამტკიცდეს მარეგულირებელი პროცედურის შესაბამისად, 14(3) მუხლით გათვალისწინებული სიფრთხილის ზომების დაცვით.
3. პირველი პუნქტით გათვალისწინებული დებულებების მიუხედავად, ევროკავშირის წევრმა სახელმწიფოებმა შეიძლება ნება დართონ მათ ეროვნულ მარეგულირებელ ორგანოს, რათა წინამდებარე დირექტივის კანონიერ ძალაში შესვლიდან მაქსიმალურად მოკლე დროში და შემდგომ, გარკვეული პერიოდულობით, განახორციელონ ბაზრის ანალიზი №2002/21/EC დირექტივის (ჩარჩო დირექტივის) მე-16 მუხლის პირველი პუნქტის შესაბამისად, რათა განსაზღვრონ მოქმედი პირობების შენარჩუნების, შეცვლისა თუ გაუქმების აუცილებლობა.

იმ შემთხვევებში, როდესაც ბაზრის აღნიშნული ანალიზის შედეგად, ეროვნული მარეგულირებელი ორგანო აღმოაჩენს, რომ ერთ ან ერთზე მეტ ოპერატორს არ გააჩნია მნიშვნელოვანი საბაზრო ძალაუფლება შესაბამის ბაზარზე, მას შეუძლია შეცვალოს ან გააუქმოს აღნიშნულ ოპერატორებთან დაკავშირებული პირობები №2002/21/EC დირექტივის (ჩარჩო დირექტივის) მე-6 და მე-7 მუხლებით გათვალისწინებული პროცედურების შესაბამისად, თუმცა მხოლოდ იმ მოცულობით, რომ:

(ა) ამგვარი ცვლილება ან გაუქმება უარყოფითად არ იმოქმედებს №2002/22/EC დირექტივის (უნივერსალური მომსახურების შესახებ დირექტივის) 31-ე მუხლის შესაბამისად, საბოლოო მომხმარებლების რადიო და სატელევიზიო მაუწყებლობაზე, სამაუწყებლო არხებსა და მომსახურებებზე დაშვების უფლებაზე; და

(ბ) ითვალისწინებს, რომ ეფექტურ კონკურენციას ბაზრებზე:

1. საცალო ციფრულ სატელევიზიო და რადიო მაუწყებლობის მომსახურებებისთვის; და
2. პირობითი დაშვების სისტემებისა და სხვა შესაბამისი საშუალებებისთვის;

ამგვარი ცვლილება ან გაუქმება არ მოახდენს უარყოფით გავლენას.

მხარეებს სათანადო ვადაში უნდა გაეგზავნოთ შეტყობინება პირობების შეცვლისა თუ გაუქმების შესახებ.

1. წინამდებარე მუხლის შესაბამისად მოქმედი პირობები, რომლებიც არ ზღუდავს ევროკავშირის წევრი სახელმწიფოების შესაძლებლობას, დააკისროს ვალდებულებები ელექტრონული პროგრამების სახელმძღვანელოს, მსგავსი დოკუმენტების ან სანავიგაციო საშუალებების საპრეზენტაციო ასპექტებთან დაკავშირებით.

მუხლი 7

[გაუქმებულია №2009/140/EC დირექტივით]

მუხლი 8

**ვალდებულებათა დაკისრება, ცვლილება და გაუქმება**

1. ევროკავშრიის წევრმა სახელმწიფოებმა უნდა უზრუნველყონ, რომ ეროვნულ მარეგულირებელ ორგანოებს ჰქონდეთ 9-13ა მუხლით გათვალისწინებული ვალდებულებების დაკისრების უფლებამოსილება.
2. იმ შემთხვევაში, თუ ოპერატორს №2002/21/EC დირექტივის (ჩარჩო დირექტივის) მე-16 მუხლის შესაბამისად განხორციელებული ბაზრის ანალიზის საფუძველზე, კონკრეტულ ბაზარზე მიენიჭება მნიშვნელოვანი ძალაუფლების მქონე ოპერატორის სტატუსი, ეროვნული მარეგულირებელი ორგანოები დააკისრებენ ვალდებულებებს წინამდებარე დირექტივის 9-13 მუხლების შესაბამისად, აუცილებლობიდან გამომდინარე.
3. ისე, რომ არ შეიზღუდოს:

* 5(1) და 6 მუხლებით გათვალისწინებული დებულებები;
* №2002/21/EC დირექტივის (ჩარჩო დირექტივის) მე-12 და მე-13 მუხლებით გათვალისწინებული დებულებები, №2002/20/EC დირექტივის (ავტორიზაციის შესახებ დირექტივა) დანართის „ბ“ ნაწილის მე-7 პირობა, რომელიც გამოიყენება მოცემული დირექტივის მე-6(1) მუხლის თანახმად, №2002/22/EC დირექტივის 27-ე, 28-ე და 30-ე მუხლები (უნივერსალური მომსახურების შესახებ დირექტივა) და ევროპარლამენტისა და საბჭოს 2002 წლის 12 ივლისის №2002/58/EC დირექტივის შესაბამისი დებულებები, რომლებიც ეხება პირადი მონაცემების დამუშავებასა და კონფიდენციალობის დაცვას ელექტრონული კომუნიკაციების სექტორში (პირადი ცხოვრების ხელშეუხებლობისა და ელექტრონული კომუნიკაციების შესახებ დირექტივა)\*, შეიცავენ რა ვალდებულებებს იმ ორგანიზაციებთან მიმართებაში, რომელთაც არ გააჩნიათ მნიშვნელოვანი საბაზრო ძალაუფლების მქონე ორგანიზაციის სტატუსი, ან
* საერთაშორისო ვალდებულებებთან შესაბამისობის მოთხოვნა,

ეროვნულმა მარეგულირებელმა ორგანოებმა არ უნდა დააკისრონ ოპერატორებს 9-13 მუხლებით გათვალისწინებული ვალდებულებები იმ შემთხვევაში, თუ ამ ოპერატორებს არ აქვთ მინიჭებული სტატუსი მე-2 პუნქტის შესაბამისად.

გამონაკლის შემთხვევებში, როდესაც ეროვნული მარეგულირებელი ორგანო გეგმავს დააკისროს მნიშვნელოვანი საბაზრო ძალაუფლების მქონე ოპერატორებს წინამდებარე დირექტივის 9-13 მუხლებით გათვალისწინებული დაშვებისა და ურთიერთჩართვის ვალდებულებების გარდა სხვა ვალდებულებები, მან კომისიას უნდა გაუგზავნოს ამგვარი მოთხოვნა. კომისია გაითვალისწინებს ელექტრონული კომუნიკაციების ევროპელ მარეგულირებელთა ორგანოს (BEREC)\*\* მიერ წარმოდგენილ მოსაზრებას. კომისია, 14(2) მუხლის შესაბამისად, მიიღებს გადაწყვეტილებას, რომლითაც ეროვნულ მარეგულირებელ ორგანოს უფლებას მისცემს ან უარს განაცხადებს ამგვარი ღონისძიებების სისრულეში მოყვანაზე.

\* ოფიციალური ჟურნალი L 201, 31.7.2002, გვ. 37.

\*\* ელექტრონული კომუნიკაციების ევროპელ მარეგულირებელთა ორგანოს (BEREC) და მისი აპარატის შექმნის შესახებ ევროპარლამენტისა და საბჭოს 2009 წლის 25 ნოემბრის (EC) №1211/2009 რეგლამენტი.

1. წინამდებარე მუხლის შესაბამისად დაკისრებული ვალდებულებები უნდა იყოს დაფუძნებული გამოვლენილი პრობლემის ხასიათზე; ისინი უნდა იყოს პროპორციული და გამართლებული №2002/21/EC დირექტივის (ჩარჩო დირექტივის) მე-8 მუხლში განსაზღვრულ მიზნებთან მიმართებაში. ამგვარი ვალდებულებების დაკისრება ხდება მხოლოდ მას შემდეგ, რაც წინამდებარე დირექტივის მე-6 და მე-7 მუხლების შესაბამისად გაიმართება კონსულტაციები.
2. მესამე პუნქტის პირველი ქვეპუნქტის მესამე აბზაცთან დაკავშირებით, ეროვნულმა მარეგულირებელმა ორგანომ ბაზრის მონაწილეების ვალდებულებების დაკისრების, შეცვლისა თუ გაუქმების შესახებ გადაწყვეტილებები უნდა შეატყობინოს კომისიას №2002/21/EC დირექტივის (ჩარჩო დირექტივის) მე-7 მუხლში გათვალისწინებული პროცედურის შესაბამისად.

მუხლი 9

**გამჭვირვალების ვალდებულება**

1. ეროვნულ მარეგულირებელ ორგანოებს შეუძლიათ, მე-8 მუხლის შესაბამისად, წარმოადგინონ გამჭვირვალების ვალდებულება ურთიერთჩართვასა და დაშვებასთან მიმართებაში, მოსთხოვონ ოპერატორებს კონკრეტული ინფორმაციის გასაჯაროება, როგორიცაა მაგალითად, ფინანსური ინფორმაცია, ტექნიკური სპეციფიკაციები, ქსელის მახასიათებლები, პირობები მომარაგებისა და მოხმარების შესახებ, მათ შორის ნებისმიერი პირობა, რომელიც ზღუდავს დაშვებას მომსახურებებზე, თუ ამგვარი პირობები ნებადართული იქნება ევროკავშირის წევრი სახელმწიფოების მიერ ევროპული გაერთიანების კანონმდებლობისა და ფასების შესაბამისად.
2. კერძოდ იმ შემთხვევაში, თუ ოპერატოს ნაკიისრი აქვს არადისკრიმინაციული მიდგომის ვალდებულება, ეროვნულმა მარეგულირებელმა ორგანომ შეიძლება მოსთხოვოს სტანდარტული შეთავაზების გამოქვეყნება, რათა ორგანიზაციებს არ მოეთხოვოთ ისეთ საშუალებებთან დაკავშირებით ანგარიშსწორების განხორციელება, რაც მოთხოვნილი მომსახრუებებისთვის არ არის საჭირო; შეთავაზება უნდა იყოს კომპონენტებად დაყოფილი და აღწერილი საბაზრო საჭიროებების შესაბამისად და წარმოდგენილი შესაბამისი პირობებით, ფასების ჩათვლით. ეროვნულ მარეგულირებელ ორგანოს უნდა შეეძლოს სტანდარტულ შეთავაზებაში ცვლლებების შეტანა, რათა სისრულეში მოიყვანოს წინამდებარე დირექტივით დაკისრებული ვალდებულებები.
3. ეროვნულმა მარეგულირებელმა ორგანომ შეიძლება განსაზღვროს კონკრეტული, ზუსტი ინფორმაციის ხელმისაწვდომობა, დეტალურობის დონე და გამოქვეყნების ფორმა.
4. მე-3 პუნქტის მოქმედების მიუხედავად იმ შემთხვევაში, თუ ოპერატორს ნაკისრი აქვს მე-12 მუხლით გათვალისწინებული ვალდებულებები საბითუმო ქსელის ინფრასტრუქტურაზე დაშვებასთან დაკავშირებით, ეროვნულმა მარეგულირებელმა ორგანოებმა უნდა უზრუნველყონ სტანდარტული შეთავაზების გამოქვეყნება და აღნიშნული შეთავაზება უნდა შეიცავდეს მინიმუმ II დანართში განსაზღრულ ელემენტებს.
5. კომისიას შეუძლია დაამტკიცოს აუცილებელი ცვლილებები II დანართთან დაკავშირებით, რათა მოახდინოს მისი ადაპტირება ტექნოლოგიურ და საბაზრო მოვლენებთან. ღონისძიებები, რომლებიც შექმნილია წინამდებარე დირექტივის არა-არსებითი მნიშვნელობის მქონე ელემენტების შესაცვლელად, უნდა იქნას დამტკიცებული მარეგულირებელი პროცედურის შესაბამისად და 14(3) მუხლის დეტალურად გათვალისწინებით. წინამდებარე პუნქტის დებულებების განხორციელებისას, კომისიას შეიძლება დახმარება გაუწიოს BEREC-მა.

მუხლი 10

**დისკრიმინაციის დაუშვებლობის ვალდებულება**

1. ეროვნულმა მარეგულირებელმა ორგანომ, მე-8 მუხლის შესაბამისად, შეიძლება დააკისროს დისკრიმინაციის დაუშვებლობის ვალდებულებები ურთიერთჩართვასა და/ან დაშვებასთან მიმართებაში.
2. დისკრიმინაციის დაუშვებლობის ვალდებულებებმა უნდა უზრუნველყოს, რომ ოპერატორი იყენებდეს ეკვივალენტურ პირობებს ეკვივალენტურ ვითარებებში იმ კომპანიებთან მიმართებაში, რომლებიც უზრუნველყოფენ ეკვივალენტურ მომსახურებებს. ოპერატორმა მომსახურებები და ინფორმაცია უნდა მიაწოდოს სხვა პირებს იგივე პირობებით და იგივე ხარისხით, როგორსაც აწვდის საკუთარ სამსახურებს, საკუთარ შვილობილ კომპანიებსა თუ პარტნიორებს.

მუხლი 11

**ბუღალტრული ანგარიშგების დაყოფასთან დაკავშირებული ვალდებულება**

1. ეროვნულმა მარეგულირებელმა ორგანომ შესაძლებელია, მე-8 მუხლის დებულებათა თანახმად, დააკისროს ბუღალტრული ანგარიშგების დაყოფის ვალდებულება ურთიერთჩართვასა და დაშვების კონკრეტულ აქტივობასთან დაკავშირებით.

კერძოდ, ეროვნულმა მარეგულირებელმა ორგანომ შესაძლებელია მოსთხოვოს ვერტიკალურად ინტეგრირებულ ორგანიზაციას, გაასაჯაროოს საკუთარი საბითუმო ფასები და შიდა გადარიცხვის ფასები, რათა უზრუნველყოფილ იქნას შესაბამისობა მე-10 მუხლით გათვალისწინებული დისკრიმინაციის დაუშვებლობის კუთხით ან, აუცილებლობის შემთხვევაში, თავიდან იქნას არიდებული უსამართლო ჯვარედინი სუბსიდირება. ეროვნულმა მარეგულირებელმა ორგანომ შესაძლებელია განსაზღვროს, თუ რომელი ფორმატი და ბუღალტრული ანგარიშგების მეთოდოლოგია უნდა იქნას გამოყენებული.

1. №2002/21/EC დირექტივის (ჩარჩო დირექტივის) მე-5 მუხლის შეზღუდვის გარეშე, გამჭვირვალებისა და დისკრიმინაციის დაუშვებლობის კუთხით არსებულ ვალდებულებებთან შესაბამკისობის განსაზღვრის, ეროვნულმა მარეგულირებელმა ორგანომ შეიძლება მოითხოვოს საბუღალტრო აღრიცხვები, მათ შორის, მესამე მხარისაგან მიღებული შემოსავლების შესახებ მონაცემები. მარეგულირებელ ორგანოს შეუძლია გამოაქვეყნოს ამგვარი ინფორმაცია, რაც ხელს შეუწყობს ღია და გამჭვირვალე ბაზრის განვითარებას, თუმცა დაცული იქნება ეროვნული და ევროპული გაერთიანების კანონმდებლობა კომერციული კონფიდენციალობის შესახებ.

მუხლი 12

**კონკრეტულ ქსელურ საშუალებებზე დაშვებისა და მოხმარების ვალდებულებები**

1. ეროვნულმა მარეგულირებელმა ორგანომ, მე-8 მუხლის შესაბამისად, შეიძლება ოპერატორებს დააკისროს ვალდებულებები გონივრული მოთხოვნების დაკმაყოფილების მიზნით, კერძოდ, კონკრეტული ქსელის ელემენტებთან და შესაბამის საშუალებებთან წვდომისა და გამოყენების კუთხით. ასევე იმ სიტუაციებში, სადაც ეროვნული მარეგულირებელი ორგანო მიიჩნევს, რომ დაშვებაზე უარის თქმა ან არაგონივრული პირობები იგივე ეფექტს მოახდენს და ხელს შეუშლის მდგრადი, კონკურენტული ბაზრის დანერგვას საცალო დონეზე ან არ იქნება წარმოდგენილი საბოლოო მომხმარებლის ინტერესებში.

ოპერატორებს შესაძლებელია მოეთხოვოთ შემდეგი:

(ა) მესამე მხარეს მისცენ დაშვება ქსელის კონკრეტულ ელემენტებზე და/ან საშუალებებზე, მათ შორის, ქსელის ელემენტებზე, რომლებიც არ იქნება აქტიური და/ან ღია დაშვება ადგილობრივ კვანძზე; ასევე მისცენ ნებართვა წინასწარ შეარჩიონ გადამზიდავი და/ან სააბონენტო ხაზის გადაყიდვის შემოთავაზებები;

(ბ) კეთილსინდისიერების პრინციპის საფუძველზე აწარმოონ მოლაპარაკებები ორგანიზაციებთან, რომლებიც ითხოვენ დაშვებას;

(გ) არ გამოითხოვონ უკან უკვე გაცემული დაშვება საშუალებებზე;

(დ) უზრუნველყონ კონკრეტული საბითუმო მომსხურებები მესამე მხარის მიმართ გაყიდვის მიზნით;

(ე) გასცენ ღია დაშვება ტექნიკურ ინტერფეისებზე, პროტოკოლებსა და სხვა ძირითად ტექნოლოგიებზე, რომლებიც აუცილებელია მომსახურებებისა თუ ვირტუალური ქსელური სერვისების ურთიერთთავსებადობისთვის;

(ვ) უზრუნველყონ თანა-ლოკაცია ან საერთო დაკავშირებული საშუალებების სხვა ფორმები;

(ზ) უზრუნველყონ კონკრეტული მომსახურებები, რაც აუცილებელი იქნება უწყვეტი მომსახურების ურთიერთთავსებადობისთვის, მათ შორის შესაბამისი საშუალებები ინტელექტუალური ქსელური სერვისებისა თუ მობილურ ქსელებში როუმინგისათვის;

(თ) უზრუნველყონ დაშვება საოპერაციო დახმარების სისტემებთან ან მსგავს პროგრამულ სისტემებთან, რაც აუცილებელი იქნება სამართლიანი კონკურენციის უზრუნველსაყოფად მომსახურებების სფეროში;

(ი) უზრუნველყონ ქსელებისა და ქსელური საშუალებების ურთიერთჩართვა;

(კ) უზრუნველყონ დაშვება ასოცირებულ სერვისებზე, როგორიცაა იდენტურობა, ლოკაცია და დასწრების მომსახრუება.

ეროვნულ მარეგულირებელ ორგანოებს შეუძლიათ აღნიშნულ ვალდებულებებს თან დაურთონ ისეთი პირობები, რომლებიც დაიცავს სამართლიანობას, გონივრულობას და დროულობას.

1. იმ შემთხვევაში, თუ ეროვნული მარეგულირებელი ორგანოები ითვალისწინებენ პირველ პუნქტში წარმოდგენილ ვალდებულებებს და, კონკრეტულად იმ შემთხვევაში, თუ აფასებენ თუ როგორ უნდა მოხდეს ამგვარი ვალდებულებების დაკისრება №2002/21/EC დირექტივის (ჩარჩო დირექტივის) მე-8 მუხლის შესაბამისად, მათ მხედველობაში უნდა მიიღონ შემდეგი ფაქტორები:

(ა) კონკურენტი საშუალებების გამოყენებისა თუ დამონტაჟების ტექნიკური და ეკონომიკური ეფექტურობა ბაზრის განვითარების ტემპის გათვალისწინების საფუძელზე; ასევე ურთიერჩართულობისა და დაშვების ფორმისა და ხასიათის გათვალისწინებით, მათ შორის სხვა დაშვების პროდუქტებისაც, როგორიცაა, მაგალითად, დაშვება არხებზე;

(ბ) შემოთავაზებული დაშვების რეალურობა, ხელთ არსებული რესურსების გათვალისწინებით;

(გ) საშუალებების მფლობელის პირველადი ინვესტიცია, ნებისმიერი საჯარო ინვესტიციასა და ინვესტირებასთან დაკავშირებული რისკების გათვალისწინებით;

(დ) გრძელვადიან პერსპექტივაში კონკურენციის დაცვის საჭიროება, კონკრეტული ყურადღება ეკონომიკურად ეფექტურ ინფრასტრუქტურაზე;

(ე) სადაც შესაძლებელია, ნებისმიერი რელევანტური ინტელექტუალური საკუთრების უფლებები.

(ვ) პან-ევროპული მომსახურებების უზრუნველყოფა.

1. ოპერატორთა ვალდებულებების განსაზღვრისას, ეროვნულმა მარეგულირებელმა ორგანომ უნდა უზრუნველყოს დაშვება წინამდებარე მუხლით გათვალისწინებულ დებულებათა შესაბამისად, რისთვისაც უწყებამ შეიძლება განსაზღვროს ტექნიკური და საოპერაციო პირობები, რომლებიც უნდა დააკმაყოფილოს პროვაიდერმა ან/და ამგვარი დაშვების ბენეფიციარებმა, აუცილებლობის შემთხვევაში. აღნიშნულიდან გამომდინარე, უზრუნველყოფილი იქნება ქსელის ნორმალური ოპერირება. კონკრეტული ტექნიკური სტანდარტების ან სპეციფიკაციების დაცვის ვალდებულებები, სტანდარტებისა და ტექნიკური მახასიათებლების შესაბამისად, უნდა აკმაყოფილებდეს №2002/21/EC დირექტივის მე-17 მუხლში განსაზღვრულ სტანდარტებსა და ტექნიკურ სპეციფიკაციებს.

მუხლი 13

**ფასის კონტროლი და ხარჯების ანგარიშგების ვალდებულებები**

1. ეროვნულმა მარეგულირებელმა ორგანომ შესაძლებელია მე-8 მუხლის შესაბამისად, დააკისროს ხარჯის ანაზღაურებისა და ფასის კონტროლის ვალდებულებები, მათ შორის ხარჯის ორიენტაციისა და ხარჯის ანგარიშსწორების სისტემებთან დაკავშირებული ვალდებულებები, კონკრეტული ურთიერთჩართვისა და დაშვების მომსახურებების უზრუნველყოფის მიზნით იმ სიტუაციებში, სადაც ბაზრის ანალიზი მიუთითოს ეფექტური კონკურენციის ნაკლებობაზე და იმ შემთხვევაში, თუ ოპერატორი შეინარჩუნებს ფასებს ზედმეტად მაღალ დონეზე ან გამოიყენებს ფასების შემცირების მეთოდს საბოლოო მომხმარების საზიანოდ. ოპერატორის მიერ ინვესტირების წასახალისებლად, მათ შორის შემდეგი თაობის ქსელებში ინვესტირებისათვის, ეროვნულმა მარეგულირებელმა ორგანომ უნდა გაითვალისწინოს ოპერატორის მიერ გაკეთებული ინვესტიცია და მოახდინოს გონივრული ამონაგების მიღება ადეკვატურ ინვესტირებულ კაპიტალზე იმ რისკების გათვალისწინებით, რაც კონკრეტულად დამახასიათებელი იქნება ახალი საინვესტიციო ქსელის პროექტისთვის.
2. ეროვნულმა მარეგულირებელმა ორგანოებმა უნდა უზრუნველყონ, რომ ხარჯის ანაზღაურების ნებისმიერი ნებადართული მეთოდი ან ფასწარმოქმნის მეთოდოლოგია ემსახურებოდეს ეფექტური და მდგრადი კონკურენციის ხელშეწყობას და მაქსიმალურად ზრდიდეს მომხმარებლის სარგებელს. ამ კუთხით, ეროვნულმა მარეგულირებელმა ორგანოებმა შეიძლება ასევე გაითვალისწინონ კონკურენტულ ბაზრებზე არსებული ფასები.
3. იმ შემთხვევაში, თუ ოპერატორს გააჩნია საკუთარი ფასების ორიენტაციის ვალდებულება, იმ ფაქტის მტკიცებულების ტვირთი, რომ დაკისრებული თანხა წარმოშობილია ხარჯიდან, მათ შორის, ინვესტიციის ამონაგებიდან, ეკისრება ოპერატორს. ეფექტური მომსახურების უზრუნველყოფის ხარჯის გამოთვლის მიზნით, ეროვნულმა მარეგულირებელმა ორგანომ შეიძლება გამოიყენოს ხარჯის ანგარიშსწორების მეთოდები ორგანიზაციის მეთოდებისაგან დამოუკიდებლად.
4. ეროვნულმა მარეგულირებელმა ორგანოებმა უნდა უზრუნველყონ, რომ იმ შემთხვევაში, თუ გაიცემა ხარჯის ანგარიშსწორების სისტემის დანერგვის ნებართვა ფასის კონტროლის მიზნებისათვის, ხარჯის აღრიცხვის სისტემის აღწერა გახდეს საჯარო. აღწერაში ნაჩვენები უნდა იყოს მინიმუმ ძირითადი კატეგორიები, რომლებშიც დაჯგუფდება ხარჯი და წესები და რომლებიც გამოიყენება ხარჯის გამოყოფისათვს. ხარჯის აღრიცხვის სისტემის შესაბამისობა უნდა გადამოწმდეს კვალიფიციური დამოუკიდებელი ორგანოს მიერ. ყოველწლიურად უნდა გამოქვეყნდეს შემოწმების ანგარიში.

მუხლი13ა

**ფუნქციური დაყოფა**

1. იმ შემთხვევაში, თუ ეროვნული მარეგულირებელი ორგანო დაასკვნის, რომ 9-13 მუხლებით ნაკისრი ვალდებულებები არ შესრულდა და ვერ იქნება მიღწეული ეფექტური კონკურენცია და რომ არსებობს ძალიან მნიშვნელოვანი და მუდმივი პრობლემები კონკურენციის კუთხით; ასევე, განსაზღვრავს, რომ ზოგიერთი პროდუქტის საბითუმო ბაზარზე არსებობს ხარვეზი, გამონაკლისის სახით, 8(3) მუხლის მეორე ქვეპუნქტის შესაბამისად, შეიძლება ვალდებულება დაეკისროს ვერტიკალურად ინტეგრირებულ ორგანიზაციას, რათა მან საბითუმო მიწოდებასთან დაკავშირებული აქტივობები განათავსოს დამოუკიდებლად მოქმედ ბიზნეს ერთეულთან.

ბიზნეს ერთეული უზრუნველყოფს დაშვების პროდუქტებს და მომსახურებებს ყველა ორგანიზაციისთვის, მათ შორის, სხვა ბიზნეს ერთეულებისათვის მშობელ კომპანიაში, იგივე ვადებში და პირობებში, იგივე ფასითა და მომსახურების დონით და იგივე სისტემებისა თუ პროცესების გამოყენებით.

1. იმ შემთხვევაში, თუ ეროვნული მარეგულირებელი ორგანიზაცია დააპირებს ვალდებულების დაკისრებას ფუნქციური დაყოფის კუთხით, მან შეუძლია გაუგზავნოს შეთავაზება კომისიას. შეთავაზებაში გათვალისწინებული იქნება შემდეგი:

(ა) მტკიცებულება, რომელიც გაამართლებს ეროვნული მარეგულირებელი ორგანოს დასკვნებს, როგორც ეს აღნიშნულია პირველ პუნქტში;

(ბ) დასაბუთებული შეფასება, რომ არ არსებობს ან ძალიან მცირეა ეფექტურ და მდგრად ინფრასტრუქტურაზე დაფუძნებული კონკურენცია გონივრულ ვადებში;

(გ) ანალიზი იმისა თუ რა ზემოქმედებაა მოსალოდნელი მარეგულირებელ ორგანოზე, ორგანიზაციაზე, გამოყოფილი ორგანიზაციის რესურსზე, მთლიანად ელექტრონულ საკომუნიკაციო სექტორზე და კონკრეტულად, სოციალური და ტერიტორიული მთლიანობნის უზრუნველყოფის საჭიროებზე, სხვა მონაწილე მხარეებზე, კონკურენციაზე, ასევე ნებისმიერი პოტენციური შედეგობრივი ეფექტი მომხმარებელზე.

(დ) მიზეზების ანალიზი, რომელიც დაასაბუთებს, რომ აღნიშნული ვალდებულება უნდა იყოს ყველაზე მნიშვნელოვანი საშუალება, რაც ეფექტურად აღმოფხვრის კონკურენციასთან, ბაზართან დაკავშირებით გამოვლენილ პრობლემებს.

1. ღონისძიების პროექტი უნდა ითვალისწინებდეს შემდეგ ელემენტებს:

(ა) დაყოფის ზუსტი ხასიათი და დონე, რომელიც განსაზღვრავს კონკრეტულად ცალკე ბიზნეს ერთეულის იურიდიულ სტატუსს.

(ბ) გამოყოფილი ბიზნეს ერთეულის აქტივების იდენტიფიკაცია და პროდუქტები/მომსახრუებები, რომელიც აღნიშნულმა ერთეულმა უნდა უზრუნველყოს.

(გ) მმართველობასთან დაკავშირებული ღონისძიებები, რაც უზრუნველყოფს თანამშრომლების დამოუკიდებლობას და წახალისების შესაბამის სისტემას.

(დ) ვალდებულებებთან შესაბამისობის წესები.

(ე) საოპერაციო პროცედურების გამჭვირვალობის უზრუნველყოფის წესები, კერძოდ, სხვა მონაწილე მხარეების წინაშე;

(ვ) მონიტორინგის პროგრამა, რომელიც უზრუნველყოფს შესაბამისობას, მათ შორის, წლიური ანგარიშების გამოქვეყნება.

1. მას შემდეგ, რაც კომისია მიიღებს გადაწყვეტილებას ღონისძიებების პროექტთან დაკავშირებით 8(3) მუხლის შესაბამისად, ეროვნულმა მარეგულირებელმა ორგანომ უნდა ჩაატაროს სხვადასხვა ბაზრის კოორდინირებული ანალიზი დაშვების ქსელთან დაკავშირებით №2002/21/EC დირექტივის (ჩარჩო დირექტივის) მე-16 მუხლში გაწერილი პროცედურების შესაბამისად. აღნიშნული შეფასების საფუძველზე, ეროვნულმა მარეგულირებელმა ორგანომ უნდა დააკისროს, შეინარჩუნოს, შეცვალოს ან გააუქმოს ვალდებულებები №2002/21/EC დირექტივის (ჩარჩო დირექტივის) მე-6 და მე-7 მუხლების შესაბამისად.
2. ორგანიზაცია, რომელსაც დაეკისრება ფუნქციური დაყოფა, შეიძლება გახდეს 9-13 მუხლებით გათვალისწინებული რომელიმე ვალდებულების საგანი ნებისმიერ ბაზარზე, სადაც მას ჰქონდა მნიშვნელოვანი საბაზრო ძალაუფლების მქონე ორგანიზაციის სტატუსი №2002/21/EC დირექტივის (ჩარჩო დირექტივის) მე-16 მუხლის შესაბამისად ან რომელიმე სხვა ვალდებულება, რომელიც ავტორიზებულია კომისიის მიერ 8(3) მუხლის შესაბამისად.

მუხლი 13ბ

**ნებაყოფლობითი დაყოფა ვერტიკალურად ინტეგრირებული ორგანიზაციის მიერ**

1. ორგანიაზციამ, რომელსაც მინიჭებული აქვს მნიშვნელოვანი საბაზრო ძალაუფლების მქონე ორგანიზაციის სტატუსი ერთ ან რამდენიმე შესაბამის ბაზარზე №2002/21/EC დირექტივის (ჩარჩო დირექტივის) მე-16 მუხლის შესაბამისად, უნდა შეატყობინოს მარეგულირებელ ორგანოს წინასწარ და დროულად, რათა ეროვნულ მარეგულირებელ ორგანოს ჰქონდეს საკმარისი დრო იმისათვის, რომ შეაფასოს მოსალოდნელი ოპერაციის ეფექტი იმ შემთხვევაში, თუ იფგეგმება ადგილობრივი დაშვების ქსელის აქტივების გადატანა მთლიანად ან ნაწილობრივ ცალკე იურიდიულ პირში, რომელიც ეკუთვნის სხვა პირებს ან როცა სურთ ცალკე ბიზნეს ერთეულის დაფუძნება, რათა უზრუნველყონ ყველა საცალო მიმწოდებელი, მათ შორის, საკუთარი საცალო განყოფილებები, ეკვივალენტური დაშვების პროდუქტებით.

ორგანიზაციებმა ასევე უნდა შეატყობინონ ეროვნულ მარეგულირებელ ორგანოს ნებისმიერი ცვლილების შემთხვევაში, როცა აღნიშნული ცვლილება წარმოადგენს ორგანიზაციის დაყოფის პროცესის წინაპირობას.

1. ეროვნული მარეგულირებელი ორგანო შეაფასებს დაგეგმილი ოპერაციის ზემოქმედებას არსებულ მარეგულირებელ ვალდებულებებზე №2002/21/EC დირექტივის (ჩარჩო დირექტივის) შესაბამისად.

აღნიშნული მიზნით, ეროვნული მარეგულირებელი ორგანო განახორციელებს შესაბამისი დაშვების ქსელთან დაკავშირებული სხვადასხვა ბაზრების კოორდინირებულ ანალიზს, №2002/21/EC დირექტივის (ჩარჩო დირექტივის) მე-16 მუხლის შესაბამისად.

მოცემული შეფასების საფუძველზე, ეროვნული მარეგულირებელი ორგანო დააკისრებს, შეინარჩუნებს, შეცვლის ან გააუქმებს ვალდებულებებს, №2002/21/EC დირექტივის (ჩარჩო დირექტივის) მე-16 მუხლის შესაბამისად.

3. იურიდიულად და/ან ოპერაციულად განცალკევებული ბიზნეს ერთეული შეიძლება გახდეს 9-13 მუხლებით გათვალისწინებული რომელიმე ვალდებულების დაკისრების საგანი რომელიმე კონკრეტულ ბაზარზე, სადაც მას მინიჭებული ექნება მნიშვნელოვანი საბაზრო ძალაუფლების მქონე ორგანიზაციის სტატუსი №2002/21/EC დირექტივის (ჩარჩო დირექტივის) მე-16 მუხლის შესაბამისად ან სხვა რომელიმე ვალდებულების, რომელიც ავტორიზებულია კომისიის მიერ 8 (3) მუხლის თანახმად.

თავი IV

**პროცედურული დებულებები**

მუხლი 14

**კომიტეტი**

1. კომისიას დახმარება გაუწევს №2002/21/EC დირექტივის (ჩარჩო დირექტივის) 22-ე მუხლის შესაბამისად დაფუძნებული საკომუნიკაციო კომიტეტი.
2. წინამდებარე პუნქტის მითითების შემთხვევაში, გამოიყენება №1999/468/EC გადაწყვეტილების მე-3 და მე-7 მუხლები, მე-8 მუხლით გათვალისწინებული დებულებების მხედველობაში მიღებით.
3. წინამდებარე პუნქტის მითითების შემთხვევაში, გამოიყენება №1999/468/EC გადაწყვეტილების 5ა(1-4) და მე-7 მუხლები, მე-8 მუხლით გათვალისწინებული დებულებების მხედველობაში მიღებით.
4. [გაუქმებულია №2009/140/EC დირექტივით].

მუხლი 15

**ინფორმაციის გამოქვეყნება და მასზე წვდომა**

1. ევროკავშირის წევრმა სახელმწიფოებმა უნდა უზრუნველყონ, რომ გამოქვეყნდეს ორგანიზაციების მიმართ წინამდებარე დირექტივით დაკისრებული კონკრეტული ვალდებულებები და განისაზღვროს კონკრეტული პროდუქტი/სერვისი და გეოგრაფიული ბაზრები. მათ უნდა უზრუნველყონ, რომ განახლებული ინფორმაცია იმ პირობით, თუ აღნიშნული ინფორმაცია არ წარმოადგენს კონფიდენციალურს და განსაკუთრებით არ შეიცავს სამსახურებრივ საიდუმლოებებს, გასაჯაროვდეს ისეთი ფორმით რაც ყველა დაინტერესებულ მხარეს მისცემს მისი გამოყენების საშუალებას.
2. ევროკავშირის წევრმა სახელმწიფოებმა კომისიას უნდა მიაწოდონ გამოქვეყნებული ინფორმაციის ასლი. კომისია უზრუნველყოფს აღნიშნული ინფორმაციის ხელმისაწვდომობას და გაავრცელებს საკომუნიკაციო კომიტეტის ფარგლებში საჭიროების მიხედვით.

მუხლი 16

**შეტყობინებები**

1. 18(2) მუხლის მეორე ქვეპუნქტით გათვალისწინებულ ვადაში, ევროკავშირის წევრი სახელმწიფოები კომისია მიაწვდიან ინფორმაციას, აღნიშნულ დირექტივაში გათვალისწინებული დავალებების შესრულებაზე პასუხისმგებელ ეროვნულ მარეგულირებელ ორგანოებს.
2. ეროვნული მარეგულირებელი ორგანოები შეატყობინებენ კომისიას იმ ოპერატორების სახელებს, რომლებიც სარგებლობენ მნიშვნელოვანი საბაზრო ძალაუფლებით წინამდებარე დირექტივის მიზნებიდან გამომდინარე და ასევე ეკისრებათ აღნიშნული დირექტივით გათვალისწინებული ვალდებულებები. ნებისმიერი ცვლილება, რაც გავლენას ახდენს ირგანიზაციებზე დაკისრებულ ვალდებულებებზე ან ორგანიზაციებზე, რომელთაც ეხებათ მოცემული დირექტივით გათვალისწინებული დებულებები, დაუყოვნებლივ უნდა ეცნობოს კომისიას.

მუხლი 17

**მიმოხილვის პროცედურები**

კომისიამ პერიოდულად უნდა მიმოიხილოს წინამდებარე დირექტივის მოქმედება და წარუდგინოს ანგარიში ევროპარლამენტსა და საბჭოს, პირველი მიმოხილვა უნდა მოხდეს 18(1) მუხლის მეორე ქვეპუნქტში მითითებული თარიღიდან არაუგვიანეს სამ წელიწადში. აღნიშნული მიზნით, კომისიამ შეიძლება მოითხოვოს ევროკავშირის წევრი სახელმწიფოსაგან ინფორმაცია, რომელიც დაუყოვნებლივ უნდა იქნას მიწოდებული.

**მუხლი 18**

**გადანაცვლება**

1. წევრი სახელმწიფოები მიიღებენ და გამოაქვეყნებენ კანონებს, რეგულაციებსა და ადმინისტრაციულ დებულებებს, რაც აუცილებელი იქნება წინამდებარე დირექტივით გათვალისწინებული მოთხოვნების დასაკმაყოფილებლად არაუგვიანეს 2003 წლის 24 ივლისისა. ისინი გაუგზავნიან ინფორმაციას კომისიას აღნიშნულის შესახებ.

ისინი მიმართავენ აღნიშნულ ზომებს 2003 წლის 25 ივლისს.

ევროკავშირის წევრი სახელმწიფოების მიერ აღნიშნული ღონისძიებების დამტკიცების შემთხვევაში, ისინი გაითვალისწინებენ აღნიშნული დირექტივის მითითებას ან თან დაურთავენ ამგვარ მითითებას მათი ოფიციალური გამოქვეყნების შემთხვევაში. აღნიშნული მითითების გაკეთების მეთოდი წარმოდგენილი იქნება ევროკავშირის წევრი სახელმწიფოს მიერ.

2. ევროკავშირის წევრი სახელმწიფოები შეატობინებენ კომისიას ეროვნული კანონმდებლობის დებულებების ტექსტს, რომელსაც ისინი დაამტკიცებენ წინამდებარე დირექტივით რეგულირებულ სფეროში, ასევე აღნიშნულ დირექტივაში შემდგომში შეტანილ ნებისმიერ ცვლილებას.

მუხლი 19

**კანონიერ ძალაში შესვლა**

წინამდებარე დირექტივა კანონიერ ძალაში შედის ევროპული გაერთიანების ოფიციალურ ჟურნალში მისი გამოქვეყნების დღიდან.

მუხლი 20

**ადრესატები**

წინამდებარე დირექტივა მოქმედებს ევროკავშირის წევრი სახელმწიფოების მიმართ.

შედგენილია ბრიუსელში, 2002 წლის 7 მარტს.

ევროპარლამენტის სახელით ევროსაბჭოს სახელით

პრეზიდენტი პრეზიდენტი

პ. კოქსი ჯ.ს. აპარიჩიო

დანართი I

**ევროპული გაერთიანების ფარგლებში მაყურებლებისა და მსმენელების დაშვების პირობები ციფრული ტელევიზიასა და რადიო სამაუწყებლო მომსახურებებთან**

**ნაწილი I: პირობითი დაშვების სისტემების პირობები გამოყენებულ უნდა იქნას 6(1) მუხლის შესაბამისად**

ევროპული გაერთიანების ფარგლებში მაყურებლებისა და მსმენელების ციფრული ტელევიზიასა და რადიო სამაუწყებლო მომსახურებებთან დაშვების პირობებთან დაკავშირებით, ევროკავშირის წევრმა სახელმწიფოებმა უნდა უზრუნველყონ შემდეგი პირობების გამოყენება მე-6 მუხლის შესაბამისად:

(ა) ევროპული გაერთიანების ფარგლებში არსებულ ბაზარზე მოქმედ პირობითი დაშვების სისტემებს უნდა ჰქონდეს ეფექტური ტრანსკონტროლისთვის აუცილებელი ტექნიკური შესაძლებლობები, რაც იძლევა ქსელის ოპერატორების მიერ სრული კონტროლის უზრუნველყოფის საშუალებას იმ მომსახურების ადგილობრივ და რეგიონულ დონეზე, რომლებიც იყენებს აღნიშნულ პირობით დაშვების სისტემებს;

(ბ) პირობითი დაშვების მომსახურების ყველა ოპერატორები, მიუხედავად გადაცემის საშუალებებისა, რომლებიც უზრუნველყოფენ დაშვების მომსახურებებს ციფრული ტელევიზიისა და რადიო მაუწყებლობის მომსახურებების მიმართ და რომლის სამაუწყებლო დაშვების მომსახურება დამოკიდებულია პოტენციური მაყურებლების ან მსმენელების რაიმე ჯგუფის მიღწევაზე იმისათვის, რომ:

- შესთავაზოს ყველა მაუწყებელს, სამართლიან, გონივრულ და არა-დისკრიმინაციულ საფუძველზე, კონკურენციის შესახებ ევროპული გაერთიანების კანონის შესაბამისად, ტექნიკური მომსახურებები, რაც იძლევა მაუწყებლების ციფრულად გადაცემული მომსახურების მიღების საშუალებას იმ მაყურებლების ან მსმენელების მიერ, რომელსაც გააჩნია მომსახურების ოპერატორების მიერ მართული დასაშიფრი საშუალებები და შეესაბამება კონკურენციის შესახებ ევროპული გაერთიანების კანონს,

- აწარმოოს ცალკე ფინანსური ანგარიშები გაწეულ საქმიანობასთან დაკავშირებით, პირობითი დაშვების პროვაიდერების სახით.

(გ) ლიცენზიის გაცემისას სამომხმარებლო ტექნიკის მწარმოებლების, პირობითი დაშვების პროდუქტებსა და სისტემებზე სამრეწველო საკუთრების უფლების მფლობელების მიმართ, რათა უზრუნველყოს აღნიშნულის სისრულეში მოყვანა სამართლიანი, გონივრული და არადისკრიმინაციული პირობებით. ტექნიკური და კომერციული ფაქტორების გათვალისწინებით, უფლებების მფლობელებს არ უნდა დაექვემდებაროს ლიცენზიების მინიჭების იმ პირობებს, რომლებიც კრძალავს, აფერხებს ან ხელს უშლის შემდეგის იგივე პროდუქტში ჩართვას:

* საერთო ინტერფეისი, რომელიც იძლევა რამდენიმე სხვა დაშვების სისტემებთან დაკავშირების საშუალებას, ან
* სხვა დაშვების სისტემისთვის დამახასიათებელი საშუალებები იმ პირობით, რომ ლიცენზიატები აკმაყოფილებენ შესაბამის და გონივრულ პირობებს, პირობითი დაშვების სისტემის ოპერატორების მიერ წარმოდბეული გარიგებების უსაფრთხოების უზრუნველსაყოფად.

**ნაწილი II: სხვა საშუალებები, რომელთა მიმართაც შესაძლებელია გამოყენებული იქნას 5(1)(ბ) მუხლით გათვალისწინებული პირობები**

(ა) დაშვება გამოყენებით პროგრამულ ინტერფეისებთან (API);

(ბ) დაშვება ელექტრონულ პროგრამულ სახელმძღვანელოებთან (EPG).

დანართი II

**იმ ელემენტების მინიმალური ჩამონათვალი, რომლებიც გათვალისწინებული უნდა იქნას საბითუმო ქსელის ინფრასტრუქტურის დაშვებასთან დაკავშირებით წარმოდგენილ შეთავაზებაში, მათ შორის საზიარო ან სრული განცალკევებული დაშვება ადგილობრივი კვანძთან ფიქსირებულ ადგილზე, რაც უნდა გამოქვეყნდეს მნიშვნელოვანი საბაზრო ძალაუფლების მქონე ოპერატორების მიმართ შეტყობინების მიწოდების გზით**

წინამდებარე დანართის მიზნებისათვის გამოიყენება შემდეგი განმარტებები:

(ა) ‘ადგილობრივი ქვეკვანძი’ ნიშნავს ნაწილობრივი ადგილობრივი კვანძს, რომელიც აკავშირებს ქსელის დამაბოლოებელ პუნქტს საკონცენტრაციო პუნქტთან ან კონკრეტულ შუალედურ დაშვების პუნქტს ფიქსირებულ საჯარო ელექტრონულ საკომუნიკაციო ქსელში;

(ბ) ‘განცალკევებული დაშვება ადგილობრივ კვანძზე’ ნიშნავს სრულ განცალკევებულ დაშვებას ადგილობრივი კვანძთან და საზიარო დაშვებას ადგილობრივ კვანძთან; აღნიშნული არ გამოიწვევს ცვლილებას ადგილობრივი კვანძის საკუთრებაში;

(გ) ‘სრული განცალკევებული დაშვება ადგილობრივ კვანძთან’ ნიშნავს მნიშვნელოვანი საბაზრო ძალაუფლების მქონე ოპერატორებისმიმართ უპირატესიდაშვების უზრუნველყოფას ადგილობრივი კვანძთან ან ადგილობრივ ქვეკვანძთან, რაც მათ მისცემთ ქსელის ინფრასტრუქტურის სრული დატვირთვით სარგებლობის საშუალებას;

(დ) ‘საზიარო დაშვება ადგილობრივ კვანძთან’ ნიშნავს მნიშვნელოვანი საბაზრო ძალაუფლების მქონე ოპერატორებისმიმართ უპირატესიდაშვების უზრუნველყოფას ადგილობრივი კვანძთან ან ადგილობრივ ქვეკვანძთან, რაც მათ მისცემთ ქსელის ინფრასტრუქტირის მოცულობის მითითებული ნაწილის გამოყენების საშუალებას, როგორიცაა სიხშირული ან ეკვივალენტი ნაწილი;

**ა. ადგილობრივი კვანძთან განცალკევებული დაშვების პირობები**

1. ქსელის ელემენტები, რომლის მიმართაც ხდება დაშვების შესთავაზა, კერძოდ, შემდეგი ელემენტები შესაბამისი დაკავშირებულ საშუალებებთან ერთად:

(ა) განცალკევებული დაშვება ადგილობრივ კვანძებთან (სრული და საზიარო);

(ბ) განცალკევებული დაშვება ადგილობრივ ქვეკვანძებთან (სრული და საზიარო), მათ შორის, სატანადო შემთხვევებში, დაშვება ქსელის ელემენტებთან, რომლებიც არ არიან აქტიური უკუკავშირის ქსელების ჩაწერის მიზნით;

(გ) საჭიროების შემთხვევაში, არხში დაშვების საშუალება დაშვების ქსელების უკუკავშირის უზრუნველყოფის მიზნით.

2. ინფორმაცია ფიზიკური დაშვების ადგილების შესახებ, კარადებისა და გამანაწილებელი სტრუქტურების ფარგლებში, ასევე ადგილობრივი კვანძების, ქვეკვანძების და უკუკავშირის ხელმისაწვდომობის შესახებ დაშვების ქსელის კონკრეტული ნაწილებში და, შესაბამისობის შემთხვევაში, არხების ადგილ-მდებარეობასთან და აღნიშნული არხები ხელმისაწვდომობასთან დაკავშირებული ინფორმაცია;

3. ადგილობრივი კვანძებისა და ქვეკვანძების დაშვებასა და გამოყენებასთან დაკავშირებული ტექნიკური პირობები, მათ შორის, ერთი წყვილი ან/და ოპტიკურ-ბოჭკოვანი და/ან ეკვივალენტური, კაბელის გამანაწილებლებისა და მასთან დაკავშირებული საშუალებების ტექნიკური მახასიათებლები და, შესაბამის შემთხვევებში, არხებზე დაშვებასთან დაკავშირებული ტექნიკური პირობები;

4. პროცედურების შეკვეთა და უზრუნველყოფა, სარგებლობასთან დაკავშირებული შეზღუდვა.

**ბ. თანალოკაცია მომსახურება**

1. ინფორმაცია მნიშვნელოვანი საბაზრო ძალაუფლების მქონეოპერატორების შესაბამისი ადგილებისა და მოწყობილობების განთავსების ადგილების შესახებ და მათი გეგმიური განახლება\*.

2. თანალოკაციის პარამეტრები პირველი პუნქტით გათვალისწინებულ ადგილებზე (მათ შორის ფიზიკური თანალოკაცია და, საჭიროების შემთხვევაში, დისტანციური თანალოკაცია და ვირტუალური თანალოკაცია).

3. აღჭურვილობა მახასიათებლები: შეზღუდვები, ასეთის არსებობის შემთხვევაში, იმ მოწყობილობებთან დაკავშრიებით, რომლებიც ექვემდებარება თანალოკაციას.

4. უსაფრთხოების საკითხები: ოპერატორების მიერ წარმოდგენილი ღონისძიებები, მათი ადგილ-მდებარეობის უსაფრთხოების უზრუნველყოფის მიზნით.

5. დაშვების პირობები კონკურენტი ოპერატორების თანამშრომლებისთვის.

6. უსაფრთხოების სტანდარტები.

7. სივრცის განაწილების წესები, სადაც თანალოკაციის სივრცე შეზღუდულია.

8. ბენეფიციარების მიმართ გათვალისწინებული პირობები, შეამოწმოს ის ადგილები, სადაც ხელმისავდომი იქნება ფიზიკური თანალოკაცია, ან ადგილები, სადაც თანალოკაცია იქნა უარყოფილი შესაძლებლობების ნაკლებობის მოტივით.

აღნიშნული ინფორმაცია შესაძლებელია გაცემული იქნას მხოლოდ დაინტერესებულ მხარეებზე, საჯარო უსაფრთხოებასთან დაკავშირებით ყოველგვარი დაბრკოლების თავიდან არიდების მიზნით.

**გ. საინფორმაციო სისტემები**

შეტყობინებული ოპერატორის საოპერაციო მხარდაჭერის სისტემებზე, საინფორმაციო სისტემებსა თუ მონაცემთა ბაზაზე დაშვების პირობები, წინასწარ შეკვეთასთან, უზრუნველყოფასთან, შეკვეთასთან, ტექნიკურ უზრუნველყოფასა და რემონტის პირობებთან და ანგარიშგებასთან დაკავშირებით.

**დ. მიწოდების პირობები**

1. მომსახურებებისა და საშუალებების მიწოდების მოთხოვნებზე რეაგირების პერიოდი; მომსახურებების დონის შესახებ შეთანხმებები, დარღვევების აღმოფხვრა, მომსახურების ნორმალურ დონეზე და მომსახურების პარამეტრების ხარისხზე დაბრუნების პროცედურები.

2. ხელშეკრულების სტანდარტული პირობები, მათ შორის, საჭიროების შემთხვევაში, განსაზღვრული ვადების დარღვევის აღმოფხვრა კომპენსაცია.

3. ფასები ან ფასწარმოქმნის ფორმულა ყოველ მახასიათებელთან, ფუნქციასთან და ზემოაღნიშნულ საშუალებებთან დაკავშირებით.

1. \* ოფიციალური ჟურნალი L 108, 24.04.2002, გვ. 7.

   \*\* ოფიციალური ჟურნალი L 337, 18.12.2009, გვ. 37.

   ოფიციალური ჟურნალი C 365 E, 19.12.2000, გვ. 215 და ოფიციალური ჟურნალი C 270 E, 25.9.2001, გვ. 161. [↑](#footnote-ref-2)
2. ოფიციალური ჟურნალი C 123, 25.4.2001, გვ. 50. [↑](#footnote-ref-3)
3. ევროპარლამენტის 2001 წლის 1 მარტის მოსაზრება (ოფიციალური ჟურნალი C 277, 1.10.2001, გვ. 72), საბჭოს 2001 წლის 17 სექტემბრის ზოგადი პოზიცია (ოფიციალური ჟურნალი C 337, 30.11.2001, გვ. 1) და ევროპარლამენტის 2001 წლის 12 დეკემბრის გადაწყვეტილება (ჯერ არ გამოქვეყნებულა ოფიციალურ ჟურნალში). საბჭოს 2002 წლის 14 თებერვლის გადაწყვეტილება. [↑](#footnote-ref-4)
4. იხილეთ წინამდებარე ოფიციალური ჟურნალის 33-ე გვერდი. [L 108, 24.4.2002]. [↑](#footnote-ref-5)
5. იხილეთ წინამდებარე ოფიციალური ჟურნალის 21-ე გვერდი. [L 108, 24.4.2002] [↑](#footnote-ref-6)
6. ოფიციალური ჟურნალი L 281, 23.11.1995, გვ. 51. [↑](#footnote-ref-7)
7. ოფიციალური ჟურნალი L 196, 5.8.1993, გვ. 48. [↑](#footnote-ref-8)
8. ოფიციალური ჟურნალი L 199, 26.7.1997, გვ. 32. აღნიშნულ დირექტივაში ბოლო ცვლილება განხორციელდა №98/61/EC დირექტივით (ოფიციალური ჟურნალი L 268, 3.10.1998, გვ. 37). [↑](#footnote-ref-9)
9. ოფიციალური ჟურნალი L 101, 1.4.1998, გვ. 24. [↑](#footnote-ref-10)
10. ოფიციალური ჟურნალი L 165, 16.6.1992, გვ. 27. აღნიშნულ დირექტივაში ბოლო ცვლილება განხორციელდა №98/80/EC დირექტივით (ოფიციალური ჟურნალი L 14, 20.1.1998, გვ. 27). [↑](#footnote-ref-11)
11. ოფიციალური ჟურნალი L 366, 30.12.2002, გვ. 4. [↑](#footnote-ref-12)
12. ოფიციალური ჟურნალი L 141, 13.5.1998, გვ. 6. [↑](#footnote-ref-13)
13. ოფიციალური ჟურნალი C 265, 22.8.1998, გვ. 2. [↑](#footnote-ref-14)
14. ოფიციალური ჟურნალი L 204, 21.7.1998, გვ. 37. წინამდებარე დირექტივაში შევიდა ცვლილება 98/48/EC დირექტივით (ოფიციალური ჟურნალი L 217, 5.8.1998, გვ. 18). [↑](#footnote-ref-15)
15. ოფიციალური ჟურნალი L 184, 17.7.1999, გვ. 23. [↑](#footnote-ref-16)
16. იხილეთ აღნიშნული ოფიციალური ჟურნალის 51-ე გვერდი (L 108, 24.4.2002). [↑](#footnote-ref-17)
17. თავდაპირველი მე-4 პუნქტი შეიცვალა აღნიშნული პუნქტით და გადაინომრა 3-ზე. [↑](#footnote-ref-18)